text:
Soirée Fantastique
Opera.fo er samansett av føroyskum operasangarum og tónleikarum. Í 2018 framleiddu tey sínu fyrstu verkætlan, ”Dagbókin hjá Leporello”, ein føroysk kamaroperu-uppseting av operuni Don Giovanni hjá Mozart.
Ein klassisk teaturkonsert í samstarvi við Opera.fo
Einføld og stílfull framførsla við útvaldum brellbitum úr operaheiminum, har ariur og duettir, klavertónleikur og tekstur verða flættað saman. Mozart, Verdi, Puccini, Chopin, Bernstein, Bizet, Debussy, Schubert.
Teaturkonsert
Ein teaturkonsert er ein samanrenning av tónleiki og sjónleiki sum ikki hevur eina hendingagongd í beinari tíðarrøð, men har framførslan av leikmyndum úr ymiskum verkum verða avbrotin, og um somu tíð samanbundin, við ymiskum teksti og tónleiki.
Luttakarar
LEIKSTJÓRI:
Annfinnur Heinesen
KAPELLMEISTARI:
Jóhannes Andreasen
LEIKARAR:
Birita Adela Davidsen, sopran
Birita Poulsen, sopran
Ernst Sondum Dalsgarð, tenor
Herfinnur Árnafjall, bariton
LJÓSDESIGN:
Turpin Napoleon Djurhuus
BÚNAR: Katrin Bonde
FILMSLIST: Jónfinn Stenberg
PALLUR: Birgir Djurhuus, Brestir Bjarnastein Restorff, Símun Pauli Hansen
Frumsýning
29. november
Myndir: Høgni Heinesen


c: text/html

text:
KVF dylur dekning av landsfundum
2018-04-11 17:55
Svarið frá KVF um landsfundardekning er av tí veikara slagnum
Fyrst av øllum skal KVF hava eina tøkk fyri skjóta svarið, stovnurin er komin við.
Talvan, ið KVF hevur sett upp, er lítið áhugaverd, tí hon er als ikki nøktandi.
Orsøkin er, at KVF vil so gjarna dylja partar av dekninginum av landsfundunum hjá Sambandsflokkinum sammett við landsfundirnar hjá Javnaðarflokkinum og Tjóðveldi.
Mín høvuðskritikkur er, at KVF um vikuskiftið tók hópin av brotum burtur úr stroymingini hjá bæði Javnaðarflokkinum og Tjóðveldinum. Tað er als ikki nevnt í KVF-talvuni.
Tí er fakta, at KVF ger mun á flokkum.
Spurningurin er, hví KVF tók hópin av brotum burtur úr stroymingini hjá Javnaðarflokkinum og Tjóðveldi, meðan ikki so mikið sum eitt einasta orð kom úr røðuni hjá formanni Sambandsfloksins?
KVF ger mun á flokkum, og tað eigur KVF at ásanna.
Og ongantíð betri, um tit ganga inn í tykkum sjálvar og læra av tílíkum til næstu ferð landsfundir verða.
Edmund Joensen
Løgtingsmaður fyri Sambandsflokkin

robotstxt: allowed

filter: keep


text:
Ruskinnsavning:
IRF savnar ruskposar inn á Sandoynni. Hvíti posin verður heintaður 4. hvørju viku.
Á heimasíðuni http://www.irf.fo/ sært tú, hvørjar vikur hvíti posin verður heintaður í Sandoynni.Um grái posin ikki verður heintaður, verður tú biðin um at kanna, um ruskinnsavnarin hevur lagt eina fráboðan í ruskstativið ella í postkassan. Eru ongi boð, eigur tú at boða kommununi frá.
Reglugerð v.m. sæst HER
Bingjuplássið hjá Skopunar kommunu er opið mánadag, týsdag, hósdag og leygardag frá 13.00-17.00. Eisini er opið aðrar dagar, um okkurt serligt er á vási, sum t.d. slaktið.
Beint við bingjuplássið er eitt vaskipláss, har til ber til dømis at vaska sær bilin.
Bingjuplássið hjá Sands kommunu er úti í Støð, omanfyri havnalagið. Opið er týs-, hós- og leygardagar 14.00-16.00
Bingjuplássið hjá Skálavíkar kommunu liggur mitt í bygdini. Opið er mikudagar ml. 16-18 og leygardagar 14-16. Annars er opið eftir tørvi, m.a. tá slaktið er fyri, eftir grind osfr.
Bingjupláss hjá Húsavíkar kommunu
Ruskbingjur eru í øllum bygdunum í kommununi.
IRF-bilurin, sum savnar ruskposarnar saman, kemur til bygdirnar í okkara kommunu týsdagar. Hvíti posin verður heintaður soleiðis: Har húskið hevur stativ til bæði hvíta posa og gráa posa, verður nøgdin í hvíta posa kannað regluliga, og posin verður tikin, tá hann er hóskandi fullur. Hevur húskið ikki stativ til hvíta posa, setir húskið hvíta posan hóskandi fullan til stativið við gráa posa, tann dagin grái posi verður heintaður.Tá verða báðir posarnir tiknir.


text:
Stóri dagur í missiónshúsinum í morgun.
Tað er ein stórur brúdleypsdagur í kommununi í dag, og var brúðarparið tilstaðar í missiónshúsinum, til morgun kafffi í morgun.
Tað eru Judith og Mejnhardt Hansen av Nesi sum í dag hava krúndiamantbrúdleyp, sum er 65 ára brúdleypsdagur.
Sigast má, at tað eru ikki nógv sum koma at uppliva, at hava verði gift í 65 ár, og samstundis verða so væl fyri, at bæði tvey kundu verða við til eina hugnaliga løtu í missiónshúsinum í morgun.
Umframt henda stóra dag, so kom eisini vitjan úr skúlanum, har 3 flokkur sang fleiri sangir fyri okkum, og ljóðaði tað sera væl.
Her eru nakrar myndir frá í morgun.[modula id=”6849″]


text:
Flokkarnir á 1. ári hava kappast um at gera bestu sáttmálar, sum skulu tryggja trivna og arbeiðslag í flokkunum. Um vinnandi uppskotið sigur...25. nov. 2020
Fyrrapartin mikudagin 25. november verður casting her á Glasi. Tað er føroyska krimisendirøðin TROM, sum leitar eftir leikarum - føroyingum ...24. nov. 2020
Kapping um navn á nýggjari KT-skipan Lýst verður til almenna kapping, ið er at seta navn á nýggju KT-skipanina, sum Uttanríkis- og Mentamála...23. nov. 2020
Flokkarnir á 1. ári hava kappast um at gera bestu sáttmálar, sum skulu tryggja trivna og arbeiðslag í flokkunum. Um vinnandi uppskotið sigur dómsnevndin: "Flokkurin...Les meira
Fyrrapartin mikudagin 25. november verður casting her á Glasi. Tað er føroys...Les meira


text:
Røða hjá Hjálmari Hátún til fólkafundin umhvørvinum at frama, valið 2019
Fólkafundur, 24. August, 2019
Góðu áhoyrarar
Veðurlagsbroytingarnar eru tíanverri veruligar, og tað eru vit menniskju sum er høvuðsatvoldin til hesar – lat ongan iva vera um tað. Í langa tíð hava vísindafólk víst á hendan vanda, men heimssamfelagið lurtaði ikki. Nú er vend komin í, og tilvitskan um mannaskapt árin á veður-lagið er økt næstan eksplosivt. Og økti viljin til at skerja útlátið av vakstrarhúsgassum, so sum CO2, er alneyðugur.
Vit eiga tó at vera varin við slíkum ‘skalvalopum’ í almennu meiningini. Orðaskiftið um veðurlagsbroytingarnar hevur verið, og er enn, sera polariserað – vit hava klimanoktaran í einum borði og klimaaktivistin í hinum. Tað er ikki sunt at ivi javnan verður sáddur um tann con-sensus sum veðurlagsbólkurin hjá ST er komin fram til. Tað er heldur ikki sunt at hoyra ov nógvar dómadagsprofetiir um veður-lagið. Noktarin gevur kenslu av at tað ikki er neyðugt at gera nakað, meðan aktivisturin kann geva kenslu av at tað longu er ov seint at gera nakað. Bæði viðføra at einki verður gjørt, og tað vildi verið ein katastrofa.
Heimssamfelagnum tørvar eina balanseraða miðlan av veðurlagsfakta, fyri at fremja burðardygga menning sum best. Men latið okkum vera heilt erlig. Framsøgnirnar hjá veðurlagsbólkinum um hvussu veðrið fer at skikka sær um hálvthundrað ár – og longur fram í tíð - eru sjálvandi tengdar at óvissum, og hesar óvissur geva pláss fyri tamban, ella spuna, av fakta, til egnan fyrimun. Vísindafólk, vinnulívsfólk og politikarar síggja at tað nú ‘loysir seg’ at kryddra við orðinum ‘veðurlagsbroytingar’ í umsóknum, lýsingum og valskráum. Meðan tað er alneyðugt at fáa klima á dagsskrá, og at skerja útlátið, so má orðið ‘veðurlagsbroytingar’ heldur ikki blíva ov nógv til eitt sølu-orð. Slíkt riggar bert í eina tíð, og tá hetta orð so blívur ‘ósexutt’ aftur, so hevur tað mist av tí álvarsemi sum liggur - og skal liggja - í hesum. Tað má ikki henda! Orðið ‘veðurlagsbroyting’ má heldur ikki blíva ov ‘politisk korrekt’, so at kritikarin fær munnkurv. Tann ortodoksi kritikarin hjálpir ikki nógv, men tann hóvligi og rationelli kritikarin kann hjálpa til at balan-sera veðurlagsorðaskiftið. Veðurlagsbólkurin er komið sera langt, men enn er nógv eftir at læra. Klára vit at minka um óvissurnar, so minka vit samstundis um rúmið fyri bæði irrationellum kritikki og sjálvsøknum spuna.
So hvat fáa vit føroyingar gjørt? Viljin er til staðar, eingin ivi um tað. Hetta sæst til dømis í spurninginum um plast-dálking, har nógv vilja handla tá tey síggja eitt konkret úrslit – beinanvegin. Slíkt gevur okkum menniskum eina nøktandi kensla – at handla og síggja mun. Annaleiðis er við veðurlagsspurninginum, har lokalt útlát av einum ósjónligum gassi blandar seg í alheims atmosferuni uppá fáar vikur og veruliga ávirkanin sæsts – um 50, kanska 100 ár. At handla uppá hendan spurning gevur ikki somu nøktandi kenslu av beinleiðis úrsliti – men hetta er okkara moralska skylda, og minnist til at hetta eisini fer at loysa seg búskaparliga – í longdini.
Okkum nýtist tó ikki bert at síggja avmarkingarnar, men eisini møguleikarnar. Eitt sera spennandi er, at vit, við okkara lyklaplassering í Norðuratlantshavinum, eisini kunnu geva eitt munagott, ítøkiligt íkast til veðurlagsproblematikkin – hetta við at økja um klima-vitan. Eg eri havfrøðingur, og tí eg eri biðin um at standa her í dag. Okkara oyggjar liggja har heitur Atlantssjógvur í ovaru løgum streymar norður móti Arktis og ísakaldur sjógvur fossar suðureftni móti ekvator – heilt niðri við botn. Onga aðrastaðni savnast høvuðs-æðrarar frá hesum Havsin Kalda Hjarta so tætt sum í sjónum kring Føroyar. Tí liggur serliga væl fyri hjá okkum at taka pulsin á hesum stóra hjarta – sum er ein krumtappur í klimaskipanini. Okkara havpioneerur, Bogi Hansen, loftaði hesum møguleika – og ábyrgd. Hann byrjaði at gera streymmátingar tíðliga í 1990unum, hesar hava verið gjørdar samanhangandi síðani – eisini beint nú – 20inda hvønn minutt. Altso hava vit helst fingið eina máting afturat meðan eg havi staðið við mikrofonina. Onnur á Havstovuni hava tikið lut í hesum arbeiði, og sjálvur havi eg verið uppi í leikinum í skjótt 20 ár. Eftir standa máti-seriur sum hava fundamentalan týdning fyri hav- og veðurlagsgranskingina í Norðuratlantshavi.
Tað eru heldur ikki nógv lond sum liggja mitt á ferðaleiðini hjá so ovurhonds stórum biomassum, ið ferðast frá ‘føðistovu til matsal’ – t.d. makrelur, svartkjaftur, sild, fleiri sløg av sjófugli, grind osv. Vit hava tískil eisini serstakan møguleika – og ábyrgd – at fylgja við hvussu veðurlagsbroytingarnar ávirka, ella fara at ávirka, nøgd og útbreiðslu av hesum stóra náttúru-tilfeingi. Harafturat fer stórsti atmosferiski flutningurin av hita og vætu móti Arktisk fram júst yvir okkara oyggjum – kanska tíanverri, vildi onkur sagt J. Enn gera vit í Føroyum ov lítið við meteorologiska gransking, men her eru eisini potentialir – og ábyrgd.
Hvat vísa mátingarnar so, og hvat meina vit í grundini við orðinum ‘veðurlagsbroytingar’? Vit vita millum annað at tað gerst heitari á jørðini, høvini gerðast súrari, at vatnstøðan hækkar. Og rætt er, sum klimaskeptikarin ofta førir fram, at hitin hevur altíð sveiggja, sum partur av natúrligum broytingum. Trupuleikin er bara at hesar natúrligu broytingar nú sveiggja um eitt hækkandi grundstøði, so at heitu periodurnar blíva meira og meira ekstremar. Tað er av alstórum týdningi at vit duga at skyna á hvat kemst av natúrligum broytingum – á enskum nevnt Climate fluctuations -, og hvat er mannaskapt – á enskum Climate change -; og hetta er ikki altíð so lætt. Í grundini er eisini tørvur á at finna røttu orðini á føroyskum sum skilmarka hesi heilt ymisku hugtøk.
Í mínum arbeiði havi eg mest savna meg um tær natúrligu broytingar sum eyðkenna okkara leiðir. Og sum flestum kunnugt, er tað Bogi sum brennir fyri spurninginum um veðurlagsbroytingar. Tó so, eru natúrligu sveiggini eisini broyting í veðurlagnum, og harvið eitt slag av veðurlagsbroyting. Enn eru natúrligu útsveiggini væl størri enn tað mannaskapta, og hesi sveiggini hava eisini alstóran týdning fyri veður, vind og vistskipanir á opnum havi eins væl og á Føroya Land-grunni. Vit vita t.d. at árini fyrst í 20indu øld vóru køld, tað ornaði nógv umleið 1925-1935, var heitt til síðst í 60unum, kólnaði so aftur til fyrst í 1990unum, tá tað aftur bleiv væl heitari. Hetta er alt partur av ein vælkendum seigum sveiggi, sum eyðkennir Norðuratlantshavið – og hvørs broytingar beinleiðis ávirka uppsjóvavistskipanir. Okkara veðurlag er eisini merkt av afturvendandi hørðum vetrum sum koma við millumbilum uppá 5 til 8 ár. Vælkend dømi eru tíðin kring Jólaódnina í 1988 og so veðurhørðu vetrarnir millum 2013 og 2017. Ímillum hesar periodur eru vetrarnir meira spakir. Tað er vælkent at hesir títtaru ‘pulsar’ eisini ávirka Norðuratlantshavið. Eitt sum eg haldi meg síggja er, at veðurharðir vetrar hava lívgevandi ávirkan á vistskipanina á Landgrunninum. Eitt nú økist mongdin av tøðevnum, gróðurin gerst betri, meira er av djóraæti og nebbasild og tilgongdin til toskastovnin og hýsustovn økist. Vit hoyra javnan spurningar so sum: hví flutti makrelur seg so langt vestur eftir 2006?, hví hevur so stór niðurgongd verið hjá fleiri sløgum av sjófugli seinastu árini?, og hví er toskur knappliga aftur á Landgrunninum – og tað í stórum nøgdum? Fyri at vera eitt sindur nasadjarvur, so haldi eg meg hava góð boð uppá slíkar spurningar. Og um eg havi rætt, so burdi møguleiki verið fyri enn betri umsiting av pørtum av okkara hav-tilfeingi.
Tað er ógvuliga spennandi og motiverandi at sita í Føroyum og granska hesi møguliga sambond. Millum annað av tí at vit fáa eina nýggja ‘realisering’ av skipanini á hvørjum sumri, har til ber at síggja hvar ein helst hevur tikið feil og, hinvegin, hvar ein møguliga er á rættari leið. Hesir spurningar fylla eisini nógv í okkara lítla samfelag og lítla frástøðan millum okkum føringar, og millum fólk og náttúru, gevur eisini nógvar ábendingar um vistfrøðiligu støðuna á hvørjum ári, t.d. koma slíkar frá fiskimonnum, bjargamonnum, Kringvarpi osv. Hesi viðurskifti hava eisini gjørt tað meira spennandi at búgva á Velbastað, tí eftir ein harðan vetur kann eg hugsa: “Hatta var ein lorta vetur, men man hann hava styrkt vistskipanina?”. So einki er so ringt at tað ikki er gott fyri okkurt.
Nevndu sveiggj hava samband við so-nevnda subpolara meldurin, sum er ein stórur bjølgur av køldum og lutfalsliga feskum sjógvi, sum meldur móti klokkuni sunnanfyri Grønland og Ísland. Meldurin er eisini ríkur í tøðevnum og djóraæti. Nógv av míni gransking hongur onkursvegna saman við hesum meldri, hvørs broytingar ikki bert ávirka vistskipanir við Føroyar, men eisini fram við Suðurgrønlandi, Suðurlandinum í Íslandi og Euro-peiska Land-grunninum.
Flytandi fokus yvir aftur á framtíðar-útlitini av veðurlagsbroytingum, so er stórsta óvissan í teldu-modellunum hjá veðurlags-bólkinum at finna júst yvir subpolara meldrinum. Og fyri at reypa eitt sindur, so var ein grein hjá mær um hendan meldurin millum tær mest tilvístu í havfrøðispartinum á veðurlags-rapportini frá 2007. Við at betra um okkara vitan um havfrøðina í hesum øki kunnu vit minka um óvissuna í forsøgnunum, og tískil gera okkum betri før fyri at skyna millum natúrligu sveiggjini og tað mannaskapta. Við hesi vitan ber betri til at møta klimaskeptikaranum - sum sigur at alt bert er natúrligt – og vísa á hvar talan veruliga er um veðurlagsbroytingar. Samstundis kunnu vit minka um møguleikan hjá vísindafólki, vinnu, miðlum og politikarum at selja OV nógv uppá orðið ‘veðurlagsbroyting’ – serstakliga í teimum førum at talan er um natúrlig sveiggj.
Í vár var eg á fundi hjá havfrøðisbólkinum hjá UNESCO – ið eru tey sum hava innført tey nógv umrøddu 17 Heims-málini. Greitt er at áherðsla verður í løtuni løgd á at økja um tilvitskuna um havið hjá øllum borgarum – politikara, veljara og barni. Tað er vælkent at vit nørdar ikki eru sølufólk, men trívast best við at goyma okkum á kontóri og fordjúpa okkum í data. Havfrøðisbólkurin ynskir at fleiri fakbólkar, so sum miðlafólk, listafólk, filmsfólk osv, skulu strekkja hondina út frá hini síðuni og hjálpa granskaranum at miðla granskingina, og uppá henda hátt økja um hav-tilvitskuna um allan heim. Vónin er at hetta millum annað kann hjálpa við at balansera orðaskiftið um veðurlagsbroytingar.
Fundurin hjá UNESCO varð hildin í Keypmannahavn, og har var eyðsæð hvønn part av ríkisfelagsskapinum altjóða granskaraumhvørvið vísiti stórsta áhuga – og nei, tað var ikki Limfjørðurin. Danir vita at teirra havgransking stendur væl sterkari, um tann føroyska havgranskingin verður tikin við. Mítt viðmæli er tískil at vit føringar skulu sjálvandi stremba eftir at liva upp til ásetingarnar í Parísavtaluni, OG við okkara einastandandi geografisku plassering kunnu vit eisini viðvirka til at orða komandi tilmæli frá veðurlagsbólkinum, og uppá tann máta geva okkara íkast til veðurlagsspurningin. Skjótt stevnir eitt spildurnýtt, glæsiligt granskingarskip inn á Føroya landgrunn. Latið okkum ganga fram, øks við øksl, og menna Føroyar til ein vitanardepul í heimsklassa, har vit lofta okkara stóru møguleikum – harvið lyfta ta stóru ábyrgd sum fylgir við. Gera vit ikki tað, ja so koma onnur at gera tað fyri okkum... Takk fyri :)


text:
Te-orrustan í Boston
Te-orrustan í Boston, 16. desember 1773 í Boston í Massachusetts. Eftir Sjeyárakríggið legði bretska stjórnin skatt á niðursetufólkini í USA, men tey mótmæltu, tí at tey høvdu eingi umboð í bretska tinginum. Í 1767 varð tollur lagdur á máling, papír, blýggj, glas og te, sum hjálondini fluttu inn. Tað elvdi til so stóra ónøgd í USA, at tollurin varð avtikin aftur, men ikki av teið. Niðursetufólkini hildu uppá, at bara teirra egnu myndugleikar høvdu rætt til at skatta tey. Umboðsmenn úr níggju hjálondum møttust og eggjaðu keypmonnunum til at gevast at handla við bretskari vøru.
Í 1773 fóru niðursetumenn umborð á skip fermd við teið og tveittu farmin fyri borð. Trý lið mannað við 50 monnum ílatnir sum indiánar, gingu fram við nógvum eldhugaðum viðhaldsfólkum á veg umborð á teskipini, har teir tveittu farmin í havið. Fólk í øðrum stórbýum í USA, gjørdi sum í Boston, og hildu eisini sínar "tesamkomur". Bretar stongdu havnina í Boston og avmarkaðu hjálandamyndugleikan. Niðursetumenninir stovnaðu eitt ting og skrivaðu eina yvirlýsing um rættindi síni. Í 1775 brast kríggj á, tá ið niðursetumenn og bresk herlið brustu saman við Lexington, Massachusetts.


text:
Nú farsóttin hevur elvt til, at mong hava verið í sóttarhaldi, at gerandisdagurin hjá føroyingum í stóran mun er merktur av umstøðunum, so er tað vorðið enn meiri greitt, at tørvurin á føroyskum ljóðbókum er ovurstórur, og at atkomuligheitin als ikki er tíðarhóskandi.
Frágreiðingin “Ljóðbøkur í Føroyum 2018-2019” hevði m.a. hesar niðurstøður:
• at játtanin er ov lítil í mun til tørvin á ljóðbókum og í mun til málið um at koma upp á at framleiða 25% av øllum bókum, ið koma út um árið, sum ljóðbøkur
• at ljóðbókaformatið (fløgur), sum verður nýtt í løtuni, ikki er tíðarhóskandi
• at føroyskar ljóðbøkur fáa harða kapping frá umfatandi útlendskum tilboðum um lætt atkomuligar ljóðbøkur
Harumframt eru m.a. avbjóðingar nevndar fyri fólk við serligum tørvi, at fáa atgongd til ljóðbøkur eins og um sáttmálaviðurskifti og avtalur, sum ljóðbókaskipanin skal byggja á.
Hendan frágreiðing hevur eisini 10 tilmæli, sum kunnu vegleiða landsstýrinum at menna hetta virkisøki. Tilmælið um at frítaka ljóðbøkur fyri mvg og harvið javnseta tær við prentaðar bøkur varð sett í verk í 2019.
Nú frálíka átakið “Føroyar lesa” er farið av bakkastokki, er tað eisini sera umráðandi, at vit fáa eina tíðarhóskandi ljóðbókaskipan, og at ljóðbókaskipanin fær betri rásarúm – bæði viðvíkjandi tøkni og í mun til, hvussu nógvar bøkur verða givnar út sum ljóðbøkur.
Tí verða hesir spurningar settir landsstýrismanninum við uttanríkis- og mentamálum Jenisi av Rana (at svara skrivliga eftir TS §52 a):
1. Verður arbeitt við eini tíðarhóskandi ljóðbókaskipan
2. Um, ja, hvussu langt áleiðis er verkætlanin komin, og nær væntast hon at vera tøk til borgaran at nýta?
3. Verða nóg nógvar føroyskar bøkur – bæði fagrar bókmentir, skúlabøkur og aðrar yrkisbókmentir - lisnar til ljóðbøkur?
Á Løgtingi 9. oktobur 2020
Hanna Jensen, tingkona
Framsókn


text:
Bygdarráðið samtykti mánakvøldið at bjóða út arbeiðið at um- og útbyggja frítíðarskúlan á Brekkukletti og at byggja nýggj hølir til barnagarðin.
Nes kommuna keypti í 2006 eini sethús á Brekkukletti til frítíðarskúla. Frítíðarskúlin hevur roynst væl og starvsfólk og børn hava trivist sera væl. Tað er tó ov trongligt og í takt við, at barnatalið í kommununi veksur, hevur Trivnaðarnevndin, saman við leiðsluni í frítíðarskúlanum, seinasta árið arbeitt við útbyggingarmøguleikum. Avgerð er nú tikin um at taka tilbygningin (bilhúsið) suðureftir niður, og byggja uppaftur 2 hæddir, so frítíðarskúlin verður víðkaður við gott 150 fermetrum. Harumframt verða umvælingar og dagføringar gjørdar á verandi bygning. Mettur kostnaður 3,2 mió. kr.
Eisini í barnagarðinum er við at gerast ov trongligt. Fyri at nøkta framtíðartørv er samtykt at byggja nýggjan bygning í 2 hæddum suður frá og saman við frítíðarskúlanum, sum skal hýsa elstu børnunum í barnagarðinum. Hvør hæddin verður 150 fermetrar og í fyrsta umfari verður bara ovara hæddin innrættað. Mettur kostnaður er 4,7 mió. kr.
Í metta kostnaðnum, sum er uppá íalt 7,9 mió. kr., er roknað við innbúgvi, projektering, eftirliti og mvg.
Tað er Fuglark sum hevur ráðgivið og gjørt kostnaðarmetingar. Nú verður farið undir at detailprojektera og at gera útbjóðingartilfar. Eftir ætlan verður arbeiðið boðið út í summar.


text:
Í vikuskiftinum verða steypafinalurnar leiktar í flogbólti. Hjá Ternuni av Toftum hava 3 lið leikt seg í finaluna.
Í samband við steypafinalurnar hevur FBF gjørt eina leikskrá. Niðanfyri er endurgivin grein, sum borgarstjórin í Nes kommunu, Jóhannus Danielsen, hevur skrivað til leikskránna.
—————
Tað er stuttligt og hugaligt hjá okkum í Nes kommunu at fylgja við í steypafinalunum hjá yngstu liðunum í ár. Ternan er umboðað í 3 finalum, U14 gentum og hjá gentum og dreingjum í U12.
Tað er ikki av tilvild. Tey sum hava fylgt við flogbóltskappingunum kring Føroyar hetta kappingarárið hava lagt til merkis, at Ternan t.d. hevur verið best umboðað í U12 aldursbólkinum.
Eisini til venjingarnar, í fimleikarhøllini í Tofta skúla, er uppmøtingin sera góð. Flogbóltsfelagið Ternan ger eitt stórt ungdómsarbeiði, sum vit í Nes kommunu kunnu fegnast um og eru errin av. Ternan leggur stóran dent á at menna okkara ungu leikarar. Við ábyrgdarfullari leiðslu, góðum venjarum, røskum leikarum og stuðlandi foreldrum síggjast góð úrslit. Tað er hetta vikuskiftið eitt gott dømi um, har Ternan er umboðað í 3 finalum.
Flogbóltsamband Føroya (FBF) ger eisini eitt stórt arbeiði fyri at íbirta áhuga millum børnini til flogbóltsspælið og at menna yngru leikararnar. Tað, at Peter Morell er í starvi hjá FBF, hevur víst seg at verið ein sannur fongur fyri flogbóltin í Føroyum. Við sínum vitjanum úti í feløgunum, hækkar Peter Morell støðið á barnavenjingunum og eggjar børnum og venjarum at halda fram við at venja og menna seg. Flogbóltsamband Føroya og Peter Morell eiga stóra tøkk og rós uppiborið fyri teirra ungdómsmenningararbeiði úti í feløgunum, og ikki minst skúlunum, har Peter Morell eisini vitjar og skipar fyri venjingum.
Mótstøðuliðini hjá gentunum og dreingjunum er í øllum trimum førunum SÍ. Sørvágur er ein kend og sigursvand flogbóltsbygd. Av teimum 12 steypafinlunum í ár, er SÍ annað liðið í 10 av finalunum. Tílík úrslit koma ikki av sær sjálvum, men eru grundað á vælskipað og áhaldandi gott ungdómsarbeiði. Øll flogbóltsfeløg í Føroyum, eisini Ternan, kunnu óiva læra nógv av tí ungdómsarbeiði, sum verður gjørt hjá SÍ í Sørvági.
Um vit hyggja at fólkagrundarlagnum og umstøðum annars, so kunnu við staðfesta, at tað er rættuliga eins hjá Ternuni og SÍ. Um ársskifti búðu 1.279 fólk í Nes kommunu og 1.177 í Sørvágs kommunu. Hallirnar á Toftum og í Sørvági eru eins stórar. Sostatt eru fyritreytirnar nærum eins í báðum kommununum og vónandi fer góða ungdómsarbeiðið í Ternuni at halda fram, so Ternan eisini í framtíðini verður partur av flogbóltsfinalunum, bæði hjá børnum og vaksnum.
Vegna Nes kommunu fari eg at takka Ternuni fyri at umboða okkara kommunu so væl og virðiliga og ynskja gentum og dreingjum bestu eydnu í finalunum í dag.
Koyr á Ternan !


text:
Tíðindaskriv frá Kvinnufelagasamskipan Føroya Leygardagin var Norðoya Kvinnufelag vertir fyri ársfundinum hjá Kvinnufelagasamskipan Føroya (KSF). Á ársfundinum var samtykt, at arbeiðast skal við pensjónsviðurskiftum hjá kvinnum, millum annað við at skipa fyri kunnandi fundum kring landið. Endamálið við at varpa ljós á hetta er, at gera kvinnur tilvitaðar um sína egnu pensjónsuppsparing, ella vantandi uppsparing. Viðurskifti…
Nevndin í Kvinnufelagnum frøist um, at nýggjasta limafelagið í Kvinnufelagasamskipanini hevur valt at vera vertur fyri ársfundinum í ár. Samstundis vóna vit, at nógvir av limum okkara fara at luttaka á fundinum, ið als ikki bert er fyri nevndarlimir, men fyri allar limir, ið kundu tonkt sær at luttikið. Lýsingin frá KSF er soljóðandi: ÁRSFUNDUR…
Í fjør helt Bergtóra Hanusardóttir eina framløgu um søguna hjá Kvinnufelagnum. Seinni varð hetta skrivað til grein og er nú komin á heimasíðu okkara. Les grein
Á aðalfundi í Mettustovu í kvøld varð nýggj nevnd vald. Bjørg Jacobsen ynskti at halda fram og varð afturvald. Tina K. Jakobsen og Rigmor Dam stillaðu upp og vórðu valdar. Báðar hava verið í nevndini í Kvinnufelagnum fyrr. Turið Holm ynskti at stilla upp aftur sum tiltakslimur, og bæði Birta Biskopstø og Annika A. Gregoriussen ynsktu…


text:
Helgi hevði í dag vitjan av danska vinnumálaráðharranum, Simon Kollerup
Politikkur19-10-2020 - 18:22 - Jóanis Albert Nielsen
Landsstýrismaðurin og ráðharrin nýttu høvi at umrøða samstarvið, sum hevur verið millum føroyskar og danskar myndugleikar undir koronakreppuni. Semja var um, at samstarvið hevur riggað væl. Tað hevur verið ein fyrimunur, at danska stjórnin, beinanvegin tá ið koronakreppan tók seg upp, gjørdi tað møguligt hjá føroyskum vinnufyritøkum at fáa ágóðan av teimum skipanum, sum Danmark framdi við Væksfonden og Eksportkreditfonden.
Eisini var komið inn á herdu kapitalkrøvini til føroysku peningastovnarnar. Landsstýrismaðurin og ráðharrin eru samdir um, at neyðugt er við væl bjálvaðum peningastovnum, ið frameftir megna at taka á seg fíggjarligar stoytir. Landsstýrismaðurin legði tó dent á, at kapitalkrøvini eiga ikki at gerast óneyðuga tyngjandi og harvið forða fyri, at peningastovnarnir kunnu veita føroyskum vinnulívi og húsarhaldum neyðuga fígging frameftir.
Eftir fundin vitjaðu landsstýrismaðurin og danski ráðharrin á Bakkafrost. Simon Kollerup og fylgi hansara fóru aftur til Danmarkar seinnapartin.


text:
Tað snýr seg ikki um at fáa framíhjárætt, men um at fáa sama rætt sum øll onnur!
Seinastu dagarnar hava vit hoyrt um sera óheppna hending, har ferðandi hevur fingið ringa viðferð á keiini í sambandi við ferðing við handikappkorti til Suðuroyar við Smyrli.
Sum skilst, so vórðu básarnir á keiðini í Havn, ið eru avmerktir til handikappbilar, brúktir til onnur akfør, so handikappbilurin varð vístur til vanligu bíðirøðina. Førarin fekk at vita frá einum starvsfólki á keiini, at "tit hava fanin ikki framíhjárætt, um tit hava handikappkort".
Hetta er ikki gott nokk, og tað er púra burturvið at fólk verða løgd undir at royna at 'snýta' seg til framíhjárættindi við handikappkortinum. Kortið, og tær tænastur, ið kortið eftir ætlan skal geva, er neyðugt fyri at borgarin skal kunna lutaka í samfelagnum. Øll starvsfólk eiga at síggja kortið sum eitt signal um, at borgarin hevur avbjóðingar sum krevja eitt lítið sindur øðrvísi tænastu - ikki fyri at fáa framíhjárætt, men fyri at fáa sama rætt sum øll onnur! Fyri ein ferðandi í situr í koyristóli ella er illa gongdur er tað til dømis alneyðugt, at bilurin kemur at standa nærhendis lyftini umborð á einum skipi, tí annars sleppur hann ella hon ikki úr bilinum. Og av trygdarávum er ikki loyvt at sita í bilinum undir sigling. Tað sigur seg sjálvt, at bilurin ikki kann standa í somu kø sum øll onnur, fyri at tað skal lata seg gera at leiða hann á rætta stað umborð. Og tað er í okkara verð sjálvsagt, at handikappbilar sleppa undan at bíða og sita kleimd ímillum aðrar bilar á keiðini í tímavís, uttan møguleika at sleppa út.Tað kunnu vera øll møgulig heilsulig viðurskifti sum gera júst tað sera trupult, og tað skal absolutt ikki vera neyðugt hjá tí ferðandi at forklára støðuna. Kortið eigur at siga nokk.
Hetta mugu avvarandi myndugleikar gera betur. Strandferðslan, kommunurnar ella aðrir myndugleikar mugu á banan og syrgja fyri at hesi viðurskifti eru í ordan. Vit hava øll ábyrgd fyri, at skapa eitt samfelag, har øll hava somu møguleikar. Eisini til at ferðast innanoyggja. Handikappbásar mugu verða til ALLAR leiðir, skulu uppmerkjast væl, og skulu BERT brúkast til handikappakfør. Og øll starvsfólk skulu vita, hvussu tey skulu handfara ferðandi við handikappkorti.
Vit skulu í hesum sambandi eisini minnað á, at Føroya Løgting í 2009 skrivaði undir ST-sáttmálan um rættindi hjá einstaklingum, ið bera brek. Sáttmálin bannar øllum formi fyri mismuni vegna brek. Grein 9 snýr seg um atkomu í breiðastu merking, og sigur millum annað at:
Til tess at fólk, ið bera brek, skulu kunna liva sjálvstøðugt og fullvegir vera við øllum lívsins viðurskiftum, skulu limalondini seta í verk hóskandi tiltøk til tess at tryggja fólki, ið bera brek, at tey eins væl og onnur sleppa inn í bygningar og fram at ymisligum umhvørvi, ferðamøguleikum, upplýsing og samskifti, kunningartøkni, samskiftistøkni og skipanum, og øðrum hentleikum og tænastum, sum tøkar eru og verða veittar almenningi, bæði í bý og á bygd. Hesar atgerðir, sum skulu fata um at eyðmerkja og beina fyri forðingum og hindri fyri atkomu, skulu galda fyri m.a.:
(a) bygningar, vegir, samferðslu og aðrar innan- og uttandura hentleikar, íroknað skúlar, hús, heilsu- og læknastøðir og arbeiðspláss.


text:
Túr í góðveðrinum!
Øll børnini vóru túr í dag. Vit fóru avstað í trimun bólkum, í tí bólkinum sum vit eta saman í gerandisdegnum. Asta var á spæliplássinum í Reynsgøtu, Winnie var í Sandagerði og Jakoba var ein gongutúr yvir um brúnna, undir kirkjugarðin og heim aftur fram við Sanda. Børnini hildu at hetta var krokudilluvatn 🙂 Ein summardái.
Reytt, blátt og hvítt er Føroya Merkið mítt!
Reytt, blátt og hvítt er Føroya Merkið mítt. Hesi orðini hava vit lært børnini, teir seinastu dagurnar. Vit hava gjørt eina flagstong saman við børnunum. Børnini hava málað Merkið og valt sín egna stein. Í samling hava vit tosa um Merkið og sungið Sjá, tú blánar.
Ein gongutúr yvir um brúnna!
, Sóu seyð, hønir og ein hana. 🙂 Jonna fortaldi fyri okkum, at her svomu tey sum børn. . Knappliga var barnagarðurin vekk í mjørkanum, tað hildu børnini vera løgið.
Jørðin var eitrað í Akkuleyu!
Mikudagin gjørdu vit ein spennandi bana í Akkuleyu, vit spældu at jørðin var eitrað. Børnini hugnaðu sær óført, ímeðan tónleikurin spældi í bakgrundini. Tá ið børnini komu til tað grønu máttuna á gólvunum, gjørdi tey ymiskar rørslur. Millum annað bóltaðu tey rút, rulla runt, gingu á hondunum, spældu Spiderman og mangt annað. Hetta dámdu børnunum ordiliga væl, tey skundaði sær runt á bananum […]
Betri vinir
Í dag hava vit haft bamsufund saman við nøkrum børnum um hesa myndatalvu. Vit tosaði um, at hava dirvið at siga frá um vit ikki tíma ella vilja eitthvørt. Tildømis sum gentan á myndatalvuni, sum ikki altíð tímur at vera hundurin í spælinum. . Vit tosaði um at lurta eftir hvørjum øðrum og virða hvønn annan. Til seinast spældu vit […]
Túr í viðarlundini!
Nú heysti so spakuliga er byrjað og tey fyrstu bløðini eru dottin av trøunum, fóru nøkur børn ein túr í viðarlundina. Børnini hugnaðu sær óført, tey klintraðu, heintaðu bløð og spældu sær. Tá ið vit komu aftur á dagstovnin, løgdu vit bløðini at turka. Tey ætla vit at granska nærri og vita hvat, vit kunnu skapa tey til.


text:
Fyri táverandi borgarstjóran Sigfríða Vørðhamar sála, var hetta eitt hjartamál, ið byrjaði sum eitt samstarv millum privata handilslívið og kommununa.
Sum fráleið bleiv hetta meira kommunalt fyri síðani at vera fíggjað, partvíst av studningi frá Ferðaráðnum og partvíst av kommununum í Eysturoy, tó í størstan mun av Fuglafjarðar kommunu.
Hetta er sami leistur ið framvegis er galdandi.
Petur Martin varð settur sum leiðari frá byrjan og hevur hann røkt hetta starvið til lítar í nærum kvarta øld.
Havi onkuntíð hugsað um orðafellið, ið sagt var um ein ið var væl skikkaður, at viðkomandi var sum føddur til starvið.
Hetta tori eg at siga um Petur Martin, nú eg havi sum kommunustýrislimur øll hesi árini, haft høvi til, at fylgt við á hesum økinum.
Petur Martin megnaði, sum tann vitborni maður hann er, at gera hetta starv meira fjølbroytt í vavið, enn tað, sum vit ið settu hann, høvdu dugað at hugsað.
Umframt at vera kunningarmiðlari, fyrst og fremst fyri túsundtals ferðafólk, ið komu á gátt í kunningarstovuni, var hann ofta og títt ferðaleiðari fyri hesi somu, uppi á okkara undurvøkru fjøllum og skørðum.


text:
Títt nummar á bíðilistanum
Samskipað tilmelding
Vit hava valt, at bíðilistin skal rúma skiftandi tørvinum hjá okkara limum, og tí er ein felags bíðilisti fyri alt landið og fyri alt slag av bústøðum. Tú, sum ert á bíðilistanum, hevur møguleika at flyta tínar raðfestingar, um so er, at tú hevur tørv á tí. Hetta er tað, ið vit nevna “samskipað tilmelding”.
Sostatt sigur títt bíðilistanummar, hvat nummar tú ert á einum samlaðum bíðilista, og ikki hvat nummar tú ert í tínum ynskta øki. Vit hava valt hendan leistin, tí vit hava staðfest, at tørvurin á leigubústøðum er skiftandi, og at um fólk skifta starv, fáa nýggjar makar og børn, kann tørvur bæði á slag av bústaði, og hvar bústaðurin er, broytast.
Tað skal ikki vera neyðugt at skriva seg upp av nýggjum, um tørvur er á at broyta síni ynski. Av hesi orsøk er bíðilistin til einstøku bústaðaøkini í støðugari broyting. Harumframt eru vit støðugt í ferð við at fáa til vega leigubústaðir kring landið, og enn er ikki greitt, hvussu nógvar okkum eydnast at fáa til vega, nær og hvar.
Tað verður altíð ein meting, hvat títt nummar á samlaða listanum merkir, og nær tú kanst vænta at fáa ein bústað. Hetta er nýtt virksemi í Føroyum, og vit hava tí ikki royndirnar til at siga, hvussu skjótt ein kann fáa í boði ein bústað. Tá vit hava tøkar bústaðir, vita vit kortini ikki, hvussu nógv taka av, tá tey fáa ein bústað í boði.
Um nøkur ár hava vit fleiri og betri royndir at meta um, hvussu skjótt ein kann vænta sær tilboð um bústað.
Býtið millum økini í Føroyum
Í juli 2020 sá býtið av ynskjunum millum økini hjá teim táverandi 2.665 limunum soleiðis út:
"Býtið av ynskjum" er ein uppgerð av ynskjum í økinum, so tey í alt geva 100 %.
Nógvir limir hava ynski um leigubústað í fleiri økjum. Hetta vísir "Býtið í mun til limir", ið skal lesast soleiðis, at um t.d. ein íbúð er tøk í Suðurstreymoy, so eru 91 % av okkara limum áhugaðir at frætta um tað. Um ein íbúð er tøk í Vágum, so eru 10 % av limunum áhugaðir at frætta um tað, o.s.fr. Verða tølini fyri "Býtið í mun til limir" løgd saman, verður úrslitið væl meira enn 100 %, sum vísir, at einstaku limirnir kunnu hava ynski at búgva í fleiri økjum í landinum.
Tað er sera umráðandi at hava í huga, at hetta býtið broytist alla tíðina, í og við at okkara limir kunnu broyta síni ynski. Tí er hetta bert ein løtumynd!
Eitt hugsað dømi:
Tú ert nummar 900 í Norðoyggjum. Umleið 10% av okkara limum hava raðfest Norðoyggjar fremst, og tí ert tú umleið nummar 90 í Norðoyggjum. Smá 20% eru hvílandi limir, og fleiri pør hava søkt, og hóast talan er um tvey nummur á bíðilistanum og tveir limir, so hava tey bert tørv á einum bústaði. Uppaftur fleiri ynskja sær ein størri, minni ella øðrvísi bústað enn tú.
Tískil er tað ikki so ómøguligt, sum tað í fyrstu syftu kann tykjast, tá ið tú hevur fingið nummar 900 á bíðilistanum.
Men vit vita av góðum grundum ikki, hvussu skjótt vit kunnu bjóða tær ein bústað, tí vit vita ikki, hvussu nógv taka av einum tilboði um bústað, – og hvussu nógv siga nei takk, tí tey ynskja sær okkurt annað tilboð.
Ynskir tú at fáa at vita, hvat nummar tú ert á bíðilistanum, so ring til okkum á tlf. 401000 ella send ein teldupost til bustadir@bustadir.fo.
Vit svara tær fegin.


text:
Fleiri ungir línumenn við Havbúgvanum
Føroya elsta línuskip, Havbúgvin VA 710 (fyrrverandi Núpur, Jógvan S) landaði fríggjamorgunin 3. juli til Barðið á Vestaru Bryggju í Havn. Túrurin á ĺslandsrygginum var einki at reypa av hesuferð, og ávegis heim varð roynt hálva aðra setu norð-vestan fyri Mykines, men fiskaríið var heldur smáligt — teir avreiddu 300 kassar av toski, svartkalva og longu.
Sum skilst vóru aðrir bátar eisini á Rygginum og drógu svart. Hinvegin var talan um roktúr um somu tíð í fjør.
Vanliga telur manningin á Havbúgvanum 14-15 íroknað yvirmenn; hendan túrin vóru teir bara 13, harav níggju dekkarar. Bert fýra meira tilkomnir menn eru við, restin er ungdómar, onkrir heilt niður í 15-16 ára aldur.
Havbúgvin lá eitt skifti fyri fólk, fram til tíðliga í fjør, tá Árni Zachariassen tók við sum skipari.
Umboð fyri Føroya Fiskimannafelag tosaði við nakrar av manningini meðan teir landaðu fríggjamorgunin, og sum skilst verður farið avstað aftur mánadagin. Vit ynskja teimum góðan túr.
Teir eldru fegnaðust sum vera man um at tað yngra ættarliðið er farið at vísa línulívinum størri áhuga. “Hetta er so hugaligt,” sum ein teirra tók til.
Havbúgvin hevur heimstað í Sandavági og varð bygdur á Søviknes Skipsbyggeri í Noreg í 1959. Eigari er partafelagið Fossá, og útgerðarmaður er Hálvdan Gudmundsen.
Mest lisið í farnu viku
Vespureiðrið (161) - 23. nov. 2020
Til minnis um Birgar Johannesen
Fráboðanirnar um skaðar eru komnar úr 19 bygdum
So skal tað takast niður
Frá áhugamáli til vinnuveg
NØVN: Heppin at hava lært hjá SEV
Handilin hjá KROSSTEIN letur nú upp í nýtímans sniði og spennandi vøruúrvali
Standmynd av kvinnum, ið hagreiða klippfisk vestan fyri Naddoddaneystið
Kristiliga Tíðindasendingin við Poul Jóhan Djurhuus (101) - 25. nov. 2020
WILLEM VAN DER ZWAN eftir troli á Fuglafirði
Christian hevur roynst okkum væl
Runavíkar kommuna: Býráðið hevur valt at reka kommununa í 2021 innanvert egna fíggjarliga megi og uppdrift
Nevndarlimir í LGBT Føroyar hittu Kaj Leo Johannesen
Føroyskt par vann eitt hús
Á Torginum 24. nov. 2020 - Samrøða: Steinbjørn O. Jacobsen (uppt. 2012)
Edmund útvegaði 600.000 kr
Petur Hans Dahl, veðurfrøðingur: Veðurvánir fyri hesa vikuna (vika 48)
Danir gera ymsar royndir við burðardyggum loysnum innan byggivinnu í Havn
Úr bandasavninum: Samrøða við Atli Klein Olsen 2. partur
Úr bandasavninum: Samrøða við Sámal Petur í Grund
NØVN: Fráfaringarsamkoma fyri Sakaris Jacobsen og Michael Jacobsen.
Bakkafrost triðbesti proteinframleiðari í heiminum innan burðardygd
VINNA: Hvannasunds kommuna keypt lastbil og ein viðheftisvogn
4.973.830 krónur býttar ímillum 126 føroyskar fyritøkur
Samband
Postboks 226
FO-600 Saltangará


text:
Við prenti og í ymiskum litum
Vit veita nógv ymisk sløg av koppum/krússum við prenti á. Kopparnir fáast í ymiskum litum uttan og innan.
Ein framúr gáva til kundarnar hjá fyritøkuni ella bert til fyritøkuna. Nakrir av koppunum fáast eisini bíliga í minnið mongdum, sum ger tað møguligt at keypa ein kopp til einkultar persónar.
Yvirlit av koppum
Latte krúss
Eitt av okkara best umtóktu krússum. Tey fáast við prenti og í ymiskum litum.
Kaffi krúss
Eitt av best umtóktu krússunum. Tey fáast við prenti og í ymiskum litum.
ILONA
Ein sera væl umtóktur koppur. Fæst við prenti og í ymiskum litum.
MINI SPECTA
Koppurin fæst í ymiskum litum við ymiskum motivum. Eisini er møguligt at fá prent á innaru síðuni.
SCOUT
Modernaður koppur við myrkum kanti í toppinum. Koppurin fæst í ymiskum litum.
OPEN
Lýsingakoppur við nýskapandi hondtaki, ið bert er fest í ovaru síðu. Hondtaki og innara síðan fáast í ymiskum litum.
PRINCESS
Fæst í tveimum støddum.
AÐRIR KOPPAR
Her sæst eitt yvirlit av nøkrum øðrum koppum vit bjóða.


text:
Vuelta a España 2015
Vuelta a España 2015 var ein Grand Tour teinasúkklukapping, ið vardi í tríggjar vikur. Kappingin var tann 70. útgávan av Vuelta a España, tað mesta av kappingini var í Spania, meðan tveir teinar fóru fram lutvíst ella fullkomiliga í Andorra. Kappingin var tann 22. í UCI World Tour 2015. Kappingin fevndi um tilsamans 3358,1 km og hevði 21 teinar. Kappingin byrjaði í Marbella hin 22. august 2015 og endaði í Madrid hin 13. september. Fabio Aru (Astana Pro Team), vann kappingina, á øðrumplássi var Joaquim Rodríguez (Team Katusha) og á triðjaplássi var Rafał Majka (Tinkoff-Saxo).
Luttakandi liðRætta
22 lið luttóku í kappingini, harav vóru 17 World Tour-lið. Harafturat vóru fimm gestalið..


text:
Vit kunnu levera um allan heimin. Les meira her.
Keypstreytir
Allir prísir er í føroyskum krónum (DKK), íroknað 25% mvg, um ikki annað er tilskilað.
Fyrivarni verður tikið fyri prísbroytingum, prentvillum og útseldum vørum.
Prísirnir eru bert galdandi í Føroyum.
Bílegging
Tygum bíleggja við at skriva allar týðandi upplýsingar í útfyllingarteigarnar.
Teigarnir fyri navn, bústað, bygd/bý, teldupostadressu og telefon skulu útfyllast.
Bíleggingarváttan verður send til teldupostadressuna.
Eftir bíleggingarmóttøku er avgreiðslutíðin í Tórshavn vanliga 1 yrkadagur, kring landið upp til 2 yrkadagar.
Er vøran ikki á goymslu, fáa tygum boð gjøgnum telefon ella teldupost.
Gjaldsháttur
Tygum kunnu gjalda við vanligastu gjaldskortunum. Tygum skriva inn kortnummar, endadag og eftirlitstal, tá bílagt verður. Harvið loyva tygum akkuleya.fo at taka upphæddina av kontu tygara. Upphæddin verður ikki tikin av kontuni, fyrr enn vøran er send .
Gjaldskort
Veitingarhættir
Áðrenn bíleggingin verður send til avgreiðsluna, velja tygum veitingarhátt.
1. Útkoyring í Tórshavn
2. Útkoyring um landið
3. Avheintan.
Váttan fyri móttøku
Tá bílegging er gjørd, fáa tygum sendandi váttan fyri móttøku av bíleggingini.
Returrættur
Keyp kann ikki ganga aftur.
Gjaldstreytir
Gjaldast skal við gjaldskorti


text:
Í kvøld savnast vit í tryggari frástøðu
Kl. 19 í kvøld skipa Spaniastova og Norðlýsið fyri savnandi, upplýsandi og undirhaldandi tiltaki, sum verður stroymt á Norðlýsinum
Endamálið er at savna okkum norðoyingar í hesari serligu tíð. Vit hava jú øll í nógvar dagar meira og minni verið tvungin at vera heima. Samstundis eru øll tiltøk í býnum útsett ella avlýst, ímeðan bensinið skal rindast uttanfyri bensinstøðina. Enntá dystirnir við Djúpumýru eru avlýstir.
At tað verður frárátt, at vit savnast fleiri enn 10 fólk, skal tó ikki hava við sær, at vit ikki skulu hava nakað at savnast um. Tí kemur sera væl við, at til ber at stroyma tiltakið, sum ein smittu-forandi ætlan er løgd fyri, so tað millum annað ongantíð savnast fleiri enn 7 fólk í sama rúmi.
Skráin verður fjølbroytt, men Korona-smittan er reyði tráðurin.
Tosað verður millum annað við nøkur av teimum, sum stríðast fyri, at okkara veikastu ikki gerast sjúk, og Jan Petersen, stjóri í CiG og formaður í Norðoya Vinnulívsráð, kemur at greiða frá, hvørjar tankar vinnulívið í økinum hevur gjørt um hesa serligu avbjóðing.
Afturat hesum verður ein samrøða við fyrsta norðoyingin, sum varð testað positiv við korona. Hon er nú púra frísk og er loyst úr sínum sóttarhaldi.
Men lívið er bæði álvari og gaman, og tí verður eisini eitt fjølbroytt úrval av lokalum tónleiki og undirhaldi. Millum annað spælir Rani Nolsøe víðari frá konsertini, sum fekk ein so brádliga steðg. Danny og Jógvan Andrias koma eisini á gátt, og Klaksvíkar Sjónleikarafelag bjóðar til Korona-festival.
Tiltakið byrjar klokkan 19, og fyrsta løtan er serliga ætlað børnunum, tá Bubu og Hanus-prestur umrøða korona í barnahædd, ímeðan restin av kvøldinum meira er rættað til vaksin.
Norðlýsið leggur leinkju á heimasíðuna, tá tiltakið byrjar.


text:
Heim » 9-12 ár
9-12 ár
Vís alt barnaarbeiði barnaheim bláur faktakrabbi bláur krabbi brotsgerðir Bókarøð fantasy børn David Walliams Dísa dýr Enja facebook faktabók faktakrabbi fantasi fantasy ferðasøga ferðir ferðsla foreldraleys Francesca Simon frælsi fuglur fátækradømi fótbóltur Føringasøga føroysk faktabók gandur gentufótbóltur grønur krabbi gøtubørn happing Harry Potter heilin heimssøga Hervilgi Henry Herviligi Henry hjúnaskilnaður hugflog hugo john blake jól Kepler62 kjarnorka klassikari krabbabók krabbabøkur krimi kroppurin krossfiskur kríggj kvæði kynsligur ágangur kærleiki landnám lilla krabbi Lisa Aisato Lívið myndprýtt Listdetektivarnir lond loyndarmálið loynidómur lættlesibók Maggi Mannajagstrarin mistrivnaður morð mumi mumidalur mumitrøll narnia natúruvernd nelson mandela nethapping Nýggjastu PAX rannsóknir reyður krabbi rúmdin rúsdrekka saknur samanhald sjórænari sjósavn skemt skilnaður skip skipslív skordýr skúlating skúli spenningur spøkilsi steinøld suðurafrika søga søgn teknirøð teknisøga teldukjatt Teseus Toron trælahald trøll Tsatsiki tunglyndi Turbo undur vampýrur vinir vinkonur víkingar víkingatíð William Wenton yvirtrúgv ættleiðing ævintýr ítrótt óhugni
-
9-12 ár: Lívið - myndprýtt
220,00 kr
Spar 28,00 kr
- Gávutjóvarnir og loyndarmálið hjá Bofvén-madammuni 158,00 kr
- Gávutjóvarnir og Karla 158,00 kr
- Sombigarðurin 1 - Deytt djór 136,00 kr
- Spøkilsissystrar - Gentan í kirkjugarðinum 160,00 kr
-
Perlufiskarin - Søgnin um eygnasteinin 1
180,00 kr
Spar 18,00 kr
-
Tije - drongurin og rottumaðurin
135,00 kr
Spar 15,00 kr
-
Søgunámið
150,00 kr
Spar 48,00 kr
- Mín gløggi vinur 150,00 kr
- Surrandi og krúpandi smákykt 195,00 kr
- Handbók fyri superhetjur 5 - Horvin 198,00 kr
- Hevnarin 198,00 kr
- GHOST - fjarstýrarin 180,00 kr
- Heimsfarsóttir 136,00 kr
- Lívið í rúmdini 95,00 kr
-
Fitta milliónin
130,00 kr
Spar 18,00 kr
- Eftirgjørdur intelligensur 198,00 kr
- Ghost - sum tjóvur á nátt 180,00 kr
-
Málverjin og havið
148,00 kr
Spar 20,00 kr
-
Heimsins vandamiklasta harkalið 2 - Gravrænarar
178,00 kr
Spar 20,00 kr
-
Træhúsið í 78 hæddum
130,00 kr
Spar 19,00 kr
-
Træhúsið í 65 hæddum
130,00 kr
Spar 19,00 kr
-
Herviligi Henry og kannibalbanningin
88,00 kr
Spar 10,00 kr
-
Herviligi Henry og flúgvarin
88,00 kr
Spar 10,00 kr
- Birita og summargávan 170,00 kr


text:
Wakeoyggj
Wakeoy (á enskum Wake Island) er koraloyggj í Mikronesia, hon er bara 7,3 km². Wake gekk áður undir navninum Halcyon Island. Hon er sum nógvar aðrar Kyrrahavsoyggjar undir USA, sum hevur hernaðarstøðir har. Hon hevur tropiskt veðurlag. Wake fevnir um oyggjarnar Wilkes Islet, Peale Islet og Wake Islet. Oyggjarnar liggja 3400 kilometrar vestanfyri Hawaiioyggjum. Wake er m.a. gitin frá Seinna heimsbardagi: Japan hevði ikki sent USA krígsavbjóðing, tá ið teir lupu á Wake 8. desembur 1941. Hægsti blettur á oyggjunum er bert seks metrar yvir havinum, Ducks Point.
Oyggin hevur ein flogvøll, sum eitur Wake Island Airfield. Flogvøllurin hevur eina flogbreyt, ið er 3000 metrar til longdar.


text:
Vøru til dyrnar
Góðu viðskiftafólk
Um tú sum kundi ynskir at avgreiða tíni ørindi heimanífrá, kunnu vit koyra vøruna út til tín, um tú er búsitandi á Skálafjørðinum. Um tú aðra staðni í landinum, er eisini møguleiki at fáa vøruna til dyrnar. Í tí sambandi brúka vit Posta. Her verður postgjaldið lagt afturat vøruprísinum.
– Sendingar undir 30 kg., har koyrandi er: kr. 75,-
– Sendingar undir 30 kg., til útoyggj: kr. 140,-
Verður keypt yvir kr. 1000,- er útkoyringin ókeypis.
Partur av okkara vøruúrvalið sæst á rb.fo, og fylg við á okkara Facebook vanga um aðrar kunningar. Tit eru eisini vælkomin at ringja á 448 000.
Ansið væl eftir hvørjum øðrum


text:
FM HÁLVMARATON, NS HÁLVMARATON, NS MOTIÓNSRENNING OG BARNARENNING VERÐUR LEYGARDAGIN 5. MAI 2018 Í GØTUNUM Í KLAKSVÍK. STARTUR OG MÁL UTTANFYRI HØVUÐSDEILDINA HJÁ NORÐOYA SPARIKASSA OG ØLL VÆLKOMIN AT RENNA VIÐ.
Treysti skipar í ár fyri NS hálvmaraton í Klaksvík. Hetta verður samstundis FM í hálvmaraton. Talan verður um eitt sokallað býar hálvmaraton, tí tað verður bert runnið í býnum, á einum rundteini á 5,3 km.
Umframt hálvmaraton so verður eisini skipað fyri 5 km motiónsrenning og barnarenning.
Startur og mál verða á vegnum høvuðsdeildina hjá Norðoya Sparikassa og Betesda. Hálvmaraton verður runnið fýra ferðir norður til Stangaskákið (Victor á Lakjuni) og út á Bumshamar (Torvgøtu) at venda.
Motiónsrenningin er eitt umfar av hesum rutu. Barnarenningin er eitt umfar runt “Lítla Eið”, sum er góðar 400m.
Talan verður um DAF-góðkendan hálvmaraton tein.
Fyri at luttaka í hálvmaraton skal ein vera fødd/føddur í 2001 ella fyrr. Fyri at luttaka í FM er tað ein treyt, at man er limur í einum felag undir FÍF.
Samstundis, sum talan er um FM, so verður hetta eisini opin kapping har øll kunnu luttaka.
Tíð og stað
Startur uttanfyri Norðoya Sparikassa kl. 14.00. Barnarenningin byrjar kl. 13.30.
Bólkar:
Í FM hálvmaraton verður kappast í hesum bólkum:
– Menn og kvinnur opin bólkur (f. -2001)
– Menn og kvinnur veteranar (f. 1963-1972)
– Menn og kvinnur superveteranar (f.1953-1962)
– Menn og kvinnur ultraveteranar (f.-1952)
Í NS hálvmaraton Klaksvík 2018 verður kappast í hesum bólkum:
– Menn & Kvinnur B17-29 (1989-2001)
– Menn & kvinnur B30-39 (1979-1988)
– Menn & kvinnur B40-49 (1969-1978)
– Menn & kvinnur B50-59 (1959-1968)
– Menn & kvinnur B60-69 (1949-1958)
– Menn & kvinnur B70+ (1948 ella fyrr)
Í 5 km Motiónsrenning verður kappast í hesum bólkum:
– Menn/kvinnur (f. 1973-2006)
– Menn/kvinnur veteranar (f. 1963-1972)
– Menn/kvinnur superveteranar (f.-1962)
Í Barnarenningini verður kappast í hesum bólkum:
– Gentur/Dreingir -7 (f.2011 ella seinni)
– Gentur/Dreingir -10 (f.2008-2010)
– Gentur/Dreingir -13 (f.2005-2007)
Kostnaðurin fyri at luttaka:
NS hálvmaraton Klaksvík 2018 er kr. 295,-
NS Motiónsrenning er kr. 100,- (fer óskert til Sclerosufelagið)
NS Barnarenning er kr. 50,-
Renniblusa (hálvmaraton)
Tey sum melda til og hava goldið innan sunnukvøldið 15. apríl á miðnátt fáa eina renniblusu.
Gevið gætur: Renniblusan er bert galdandi fyri NS hálvmaraton.
Heiðursmerkir og handan
Øll sum gjøgnumføra NS hálvmaraton Klaksvík 2018 fáa heiðursmerki.
Nummar 1, 2 og 3 í øllum hinum kappingunum og bólkum fáa eisini heiðursmerkir, sum verða handaði við máløkið so skjótt úrslit eru klár.
Tilmelding
Melda til á www.fif.fo (síðsta freist er mikudagin 2. mai 2018).
Leinkja til tilmelding til NS hálvmaraton er her
Leinkja til tilmelding til NS Motiónsrenning er her
Leinkja til tilmelding til NS Barnarenning er her.
Gevið gætur: Ongin tilmelding til hálvmaraton á staðnum.
Til 5 km motiónsrenning og barnarenning kann meldast í Norðoya Sparikassa í seinasta lagi kl. 13.00 á rennidegnum.
Startnummar
Avheintað startnummar frá kl. 11.30 í deildini hjá Norðoya Sparikassa (beint við startin) í Klaksvík 5. mai og áðrenn kl. 13.30. Barnarenningin áðrenn kl. 13.00.
Umklæðing
Umklæðing í Fimleikahøllini (300m frá startinum). Startnummarið til hálvmaraton gevur ókeypis atgongd til Klaksvíkar Svimjihøll.
Myndir frá NS hálvmaraton 2016 finnast her.
Norðoya Sparikassi
SáH


text:
Fyrilestur um Permamentan
Mánakvøldið hin 9. februar kl 19 skipar FNU Føroya Nátturu- og Umhvørvisfelag, saman við Føroya Fólkaháskúla, fyri spennandi og viðkomandi fyrilestri um permamentan.
Fyrilesturin viðger etikk og grundreglur í permamentan, sum umboðar eitt nýtt paradigmi innan millum annað landbúnað og byggilist, og har denturin er lagdur á vistfrøðiliga og samfelagsliga burðardygd.
Tað er Heidi Durhuus sum heldur fyrilesturin. Heidi er útbúgvin cand.it í Digital Design og Kommunikation, við sergrein í burðardygd og IT. Hon er við í ymiskum verkætlanum innan permamentan, og er tiltakslimur í nevndini hjá Permakultur Danmark.
Øll eru hjartaliga vælkomin.
Mynd: Heidi Durhuus.


text:
MATSKRÁ
Matskrá
1.900 kr.
Vínskrá við sjampanju, kaffi/te og søtum
1.400 kr.
Djússkrá við kaffi/te og søtum
700 kr.
Tá ið rindað verður við business gjaldskortum, verður surcharge kravt.
Um onkur tykkara hevur serstakan kost, vinarliga boða okkum frá í seinasta lagi 24 tímar frammanundan. Vit gera okkara besta fyri at ganga øllum fyrispurningum, sum viðvíkja serstøkum kosti, á møti, men tíverri hava vit ikki altíð atgongd til so stórt úrval av grønmeti, og tískil er tað ikki møguligt fyri okkum at gera eina vegetariska ella veganska smakkmatskrá.
Nakrir av okkara rættum eru úr føroyskari rávøru frá óløggildum veitarum.


text:
Sild
Sild (latín Clupea harengus) er vanlig víða um í norðara parti av Atlantshavinum. Undir Føroyum eru 3 sildagreinar. Ein grein gýtir um várið, og av henni er nógv til her. Hin greinin gýtir á heysti og sumri. Av henni er ikki nógv til her. Triðja greinin verður nevnd havsildin. Vísindaliga verður hon skipað undir teir 3 sildastovarnar, vit nevna atlantoskandisku stovnarnir. Havsildin gýtir yviri undir Noregi á vári, hon kemur í føroyskt sjóøki bæði at gýta og leita sær eftir føðslu. Sild er úr vatnskorpuni niður á meira enn 200 m. Norðhavssildin stendur stundum heilt niður á 450 m. Er vanliga djúpari um dagin enn um náttina. Sild er uppsjóvarfiskur og virðismikil fiskur.
Sild er langur og smidligur fiskur, hon er væl hægri enn breið. Hon hevur eina lítla ryggfjøður mitt á bakinum, eina lítla gotfjøður, ið situr aftur móti klingruni, smáar búkfjaðrar, ið sita beint aftan fyri fremra enda á ryggfjøðurini. Hon hevur undirbit.
Sild er í Atlantshavinum úr Biskeiavíkini til Grønlands, norður móti Jan Mayen, Svalbarði og eystur móti Novaja Semlja, í Hvítahavinum og Karahavinum. Eisini er hon í Eystarasalti og Norðsjónum. Vestanfyri úr Grønlandi til Suðurcarolina. Hon er eisini undir Íslandi, Føroyum og Noregi.


text:
Tíðindaskriv frá Unga Tjóðveldinum Týsdagin hin 8.mars var háfagnaðardagur javnrættinda – Altjóða kvinnudagur. At øll menniskju eru jøvn, er aðaltáttur í frælsishugsjón tjóðveldsins. Í samband við Altjóða kvinnudagin skipar Unga Tjóðveldið fyri almennum fundi dagin eftir kvinnudagin, mikudagin 9. mars. Evnið á fundinum er “kvinnur og vald”. Tiltakið er býtt í tveir partar – kunnandi…
KVINNUDAGSTILTØK KRING LANDIÐ Kvinnufelagið í Havn skipar fyri tiltaki í Norðurlandahúsinum kl. 18.30. Ókeypis atgongd. Marna Jacobsen heldur røðu og Hanna Jensen syngur Edith Piaf. Røðan snýr seg um, at tað í ár eru 100 ár síðan kvinnur og ognarleys fingu valrætt og valbæri í Føroyum. SCUM-manifestet í Norðurlandahúsinum kl. 20. Atongumerki kunnu keypast á www.nlh.fo. Kvinnubólkurin í…
Nýggjársnátt blivu út móti 600 kvinnum seksuelt álopnar í miðbýnum í Køln. Hóast so nógvar meldingar, er ongin blivin handtikin fyri hesi misbrot. 31 menn eru handtiknir, men fyri stuldur og annað. Síðani hendingina eru fleiri líknandi hendingar komnar fram. Um enn ikki so umfatandi, so er somu nátt tað sama hent í millum annað…
Javnstøðunevndin hevur í samstarvi við Nám givið út nýggja bók Tvey kyn – ymsar støður, sum Kristianna Winther Poulsen, MSc, og Hans Pauli Strøm, sosiologur, hava skrivað og lagt til rættis. Bókin er ætlað til undirvísing í samfelagsfrøði á miðnámi, men kann eisini brúkast til eldru flokkarnar í fólkaskúlanum. Bókin er skipað í sjey ymisk…
Kvinnufelagið stillar upp til sjálvbodna spanking hin 19. mai kl. 20, tá ið Eydna Skaale kemur í Mettustovu við einum tiltrongdum, og helst eisini uppibornum, uppercut. Nú alt færri kvinnur gerast virknar í kvinnukampinum, mugu vit skifta orð um, hvussu Kvinnufelagið verður viðkomandi fyri yngri ættarliðið av kvinnum.Í kjakupplegginum frá Eydnu Skaale verður millum annað sagt…


text:
Hvat er universitetslestur?
Hvat er universitetslestur?
Hugtakið víðari lestur ella universitetslestur fevnir um fleiri sløg af útbúgvingum, sum tó eru ymiskar hvør sær. Eitt nú er lestrartíðin ymisk, bygnaðurin er ymiskur, og útbúgvingarnar eru staðsettar ymsastaðni.
Yvirskipað er víðari lestur eitt nú bachelorútbúgvingar, kandidat- og masterútbúgvingar og ph.d. útbúgvingar. Umframt hetta eru eftirútbúgvingar, sum venda sær til vaksin, sum longu hava eina útbúgving og hava verið úti á arbeiðsmarknaðinum. Tá er talan um gjaldsútbúgvingar.
Felags fyri víðari lestur er, at ein skal hava tikið eina miðnámsútbúgving fyri at verða upptikin. Útgangsstøðið er eitt gymnasialt miðnámsskúlaprógv. Møguleiki er eisini fyri at verða upptikin á øðrum grundalag, eitt nú við viðkomandi arbeiðsroyndum, stakgreinum ella við einum prógvi, sum kann sammetast við hetta. Tá er talan um upptøku eftir kvotu 2.
Flestu útbúgvingarnar á Setrinum verða bjóðaðar út á føroyskum, men onkrar eisini á enskum. Tá er serliga talan um masterútbúgvingar.


text:
Fiskiveiðieftirlitið ger yvirlit yvir veiðihagtøl. Hagtølini eru deild upp í fylgjandi høvuðsbólkar:
Fiskidagar:
Yvirlit yvir tillutaðar fiskidagar deilt upp í skipabólkar og fiskiár. Her kanst tú m.a. síggja, hvussu nógvar fiskidagar eitt ávíst fiskifar í fiskidagaskipanini hevur fingið tillutað, og hvussu nógvar fiskidagar tað hevur brúkt. Hesi tøl verða dagførd dagliga.
Ísland:
Yvirlit yvir tey fiskifør, sum hava íslandsloyvi deilt upp í línuloyvi og snelluloyvi. Her kanst tú m.a. síggja kvotur hjá teimum einkultu fiskiførunum, og hvussu nógv er keypt, selt ella veitt.
Útlendsk veiða:
Yvirlit yvir útlendska veiðu í føroyskum sjógvi frá 2005 til í dag.
Statlant:
Statlant er eitt standard system til innsavnan av veiðihagtølum útviklað í samstarvi millum FAO, ICES og NAFO. Tølini verða m.a. nýtt til ICES-tilmæli.
Føroyar nýta trý ymisk skjøl til hetta:
27A vísur árligu veiðu í NEAFC-øki, t.d. Svalbard og Barentshavið.
21A vísur árligu veiðu í NAFO-øki, t.d. Flemish Kap.
21B vísur veiðu í NAFO-øki deilt upp í mðr, ár og dagar.
Veiða sambært fráboðan:
Hesi tøl eru grundað á fráboðanir frá fiskiførum deilt upp í tíðarskeið, sjóøki og fiskaslag.
Veiða sambært vektarseðil:
Hesi tøl eru grundað á vektarseðlar frá innvigingarskipanum deilt upp í vektarseðil tíðarskeið, skipabólk og fiskaslag.
Veiða sambært avreiðingarseðil:
Hesi tøl eru grundað á avreiðingarseðlar. Her ber til at síggja nøgd og avreiðingarseðil søluvirði fyri veiðu. Her kann tað ganga nakrir dagar millum dagføringarnar, av tí at avreiðingarseðlarnir ikki altíð eru tøkir beint eftir avreiðing.


text:
Preia kommununa
Hevur tú eina fráboðan, til dømis um rottur, vespur, hol í vegnum, óynsktan plantuvøkstur, so sum garðaskøru ella sponsk hindber, rusk á lendisgøtum ella um brek á gøtuljósum, kanst tú boða kommununi frá beinleiðis her á heimasíðuni.
Á síðuni "larmur, roykur og djór" kanst tú lesa meira um, hvørjum tú kanst boða okkum frá, hvørjum vit kunnu hjálpa við, og hvat tú sjálv kanst gera, um tú hevur ein trupulleika við til dømis rottum ella vespum.
Er talan um oljuleka, vatnleka ella annað bráðneyðugt, kanst tú ringja á tel. 30 20 10.


text:
Ongantíð í heimssøguni munnu vit menniskju hava havt so nógv um hendi, sum vit hava í dag. Hús, bilar, møblar, klæðir, amboð, tól… við øllum tí peningi, vit hava, er tað fyri fleiri okkara soleiðis, at vit stórt sæð kunnu ogna okkum tað, vit peika á.
Sjálvandi eru øll í heiminum ikki í hesi støðuni og tú hevur kanska hug at siga, at tú ikki eigur so nógv og stórt sæð ikki kanst ogna tær tað, tú so fegin ynskir. Men spyr teg sjálvan: “Kann eg nevna alt tað við navni, sum eg havi um hendi? Minnist eg alt, sum eg havi ognað mær? Veit eg, hvar allir mínir lutir, míni amboð og míni tól eru?”
Fleiri okkara eru nevniliga so ovur mettað av ognum, at ikki er rúm fyri teimum og leggja vit tí nógv til viks. So gongur ein tíð og vit gloyma, at vit eiga hetta og hatta. Hvussu nógv hava ikki upplivað, at tá ið tey skuldu fara at rudda okkurt rúm ella skáp, so lá okkurt fjalt aftan fyri ymiskt annað? Setningar sum: “Áh, hetta havi eg púrasta gloymt, at eg átti.” ella: “Her liggur luturin, eg so leingi havi leitað eftir.” ella: “Hvat er hetta fyri nakað? Eigi eg hetta?” munnu ikki vera fremmandir fyri fleiri okkara. Hvat sigur tað um okkum, at vit kunnu siga soleiðis? Sigur tað ikki júst tað, at vit hava so nógv um hendið, at tað mestsum ikki er rúm fyri øllum? Um ikki manglandi rúm fysiskt, so manglandi rúm psykiskt?
Fleiri okkara eru so ovur mettað av ognum, at ikki er rúm fyri teimum og leggja vit tí nógv til viks.
Samstundis, sum hetta tykist at vera veruleiki, munnu vit menniskju ongantíð í heimssøguni hava verið so sjálvsøkin, sum vit eru í dag. Vit nýtast ikki leita leingi fyri at síggja, at leitanin eftir at metta eins egnu gleði og egna nøgdsemi er ein høvuðstáttur fyri nútímans menniskja. Vit skifta arbeiði títtari enn nakrantíð áður. Vit skifta ognir títtari enn nakrantíð áður. Ja, vit skifta felagsskapir títtari enn nakrantíð áður. Fyri hvat? Jú, fyri at metta okkurt innaní okkum, sum leitar eftir at uppfylla seg sjálvt við føði, sum kann geva gleði, nøgdsemi, hvíld og frið… til ein sjálvan.
Vit lúgva fyri okkum sjálvum, um vit siga, at vit ikki eru merkt av materialismuni og egoismuni, sum myndar mannaættina í dag. Eru vit ikki eisini børn av tilverunnar tíð?
Leitanin eftir at metta eins egnu gleði og egna nøgdsemi er ein høvuðstáttur fyri nútímans menniskja.
Vit hava nógv, men geva lutfalsliga lítið, tí vit samstundis við at hava so nógv, vilja metta okkum sjálv við øllum tí, vit hava. Hóast vit vita um og síggja medmenniskju, sum lítið hava, tykist tað vera sera torført at geva so nógv, at tað kemur at merkjast í okkara egna trivnaði. Við einum materialistiskum sinnalagi savna vit okkum meira og meira tilfar, meðan vit við einum egoistiskum sinnalagi í minni og minni mun vilja geva hetta tilfarið til okkara medmenniskju.
Men ert tú glaður? Við øllum ognunum, tú hevur um hendið, og huganum um at metta tína sál: Hevur tú frið? Hvílir tú? Ert tú nøgdur? Kennir tú teg tryggan og hugsar, at nú tú hevur so stóra ogn, nýtist tær ikki at óttast fyri levnaðinum?
Ella er sálin enn ótrygg og svong? Ert tú ótryggur og óttast um lívið og framtíðina? Ja, óttast tú nú ikki bert um tað, men eisini at missa allar tær ognirnar, tú hevur um hendið? Er tað nú vorðið soleiðis, at tryggleikin, friðurin og gleðin eru bundin til tínar ognir?
Man tað vera, at samstundis sum vit ongantíð í heimssøguni hava havt so nógv um hendi og ongantíð hava hugsað so nógv um okkum sjálv, at vit ongantíð hava stúrt so nógv um tilveruna?
Man tað vera, at samstundis sum vit ongantíð í heimssøguni hava havt so nógv um hendi og ongantíð hava hugsað so nógv um okkum sjálv, at vit ongantíð hava stúrt so nógv um tilveruna?
Nú ljóðar alt hetta kanska nakað dapurt. Latið okkum tí fáa staðfest, at Gud ikki sigur tað vera skeivt at hava ognir. Tað er ikki so, at Gud ikki vil hava, at tú hugsar um teg sjálvan og vilt tryggja tær eina góða framtíð. Í Bíbliuni eru fleiri tekstir, sum júst greiða frá, at tað er gott at liva eitt lív, merkt av tilvitaðari ætlan viðvíkjandi ognunum tær og tínum at gagni.
Líknilsið hjá Lukasi evangelisti um ríka bóndan er ikki ætlað at siga okkum, at tað ikki er gott, at tað viðhvørt kann gangast okkum væl í levnaðinum.
Líknilsið er ikki ætlað at siga okkum, at vit ikki eiga at leggja lívið til rættis, soleiðis at vit kunnu rúma tí, vit hava um hendi. Tað er einki skeivt í at fyrireika seg til framtíðina.
Líknilsið er ikki ætlað at siga okkum, at vit ikki eiga at vera rík. Í bíbilsku søgunum lesa vit um, hvussu Gud brúkti bæði ríkasta mannin í heimssøguni og fátækastu kvinnuna.
Trupulleikin er ikki ognirnar, men hvussu eg sum eigari umsiti ognirnar. Høvuðsorðini í tekstinum eru: Gírni og ríkur í Gudi. Júst hesi viðurskiftini taka fatur í tað, sum eyðkennir okkum menniskju í dag: Materialisma og egoisma.
Nakin verða vit fødd inn í henda heimin og nakin fara vit út aftur. Meðan vit eru á ferð frá inngongd til útgongd hava vit meira ella minni av ognum, sum vit hava fingið loyvi at umsita á ferðini. Vandin er, at hesar ognir gerast okkara megin fokus. At alt lívið snýr seg um ognirnar, vit hava um hendi.
Men ognirnar, vit hava um hendið, eru ikki okkara, men Guds. Alt, vit hava, hava vit fingið, tí upprunin er Gud. Tað, tú nú hevur, hevur tú fingið at umsita Gudi til æru og tínum medmenniskja at gagni. Ikki til at metta tína egnu sál.
Jesus vísti á, at nakað eitur at vera ríkur í Gudi. Tað er eitt annað ríkidømið, enn tað vit kunnu ogna okkum við okkara egna verki. Ja, tað er eitt ríkidømið, sum als ikki kann ognast, tað verður givið.
Títt ríkidømi í Gud er tær givið, tí Jesus gav seg sjálvan sum offur fyri teg, tá ið hann lat seg doyggja vegna títt gírni og sjálvsøkni. Hetta ríkidømið kanst tú ikki vinna tær og leggja afturat øllum hinum ognunum. Nei, hetta ríkidømið kann bert verða tikið ímóti sum gáva.
Tað er hetta ríkidømið – himmalin tær vunnin – sum eigur at vera títt fyrsta fokus, meðan tú umsitur aðrar ognir Gudi til æru og medmenniskjum at gagni.
At geva gevur! Tað er ein lærusetningur í hesum ríkidøminum, sum Gud hevur vunnið tær. Hann gav. Tá ið tú sært, at hann gav, hevur tað eina ávirkan á teg. Tað broytir og myndar teg. Soleiðis er tað eisini ímillum teg og títt medmenniskja. Tá ið tú gevur einum medmenniskja av tínum, gevur tað hesum medmenniskja nakað, men eisini tær.
Í bókini The Benedict Option, skrivar rithøvundurin Rod Dreher um, hvussu dagliga lívið sum munkur er.
Hann livir við hugsanini um, at Gud er tann, sum hevur skipað alt. Hansara gerningar og ognir eiga at hava Gud sum mál. Hann livir eitt lív í bøn, har hann við øllum tí, hann tekst við, ger tað í samtalu við Gud. Hann tilbiður Gud í sínum dagliga starvi, við at arbeiða sum um var tað altíð fyri Gudi. Og so livir hann eitt lív, har hann frásigur sær alt, sum hugur og hjarta á ein holdsligan hátt áhaldandi leingjast eftir.
Lívið sum munkur er eitt lív, har tíð, ognir og førleikar verða givin Gudi til æru og medmenniskjum at gagni. Rithøvundurin peikar á, at tað er júst hetta, okkum er tørvur á at gera í dag, um vit skulu finna frið og hvíld fyri sálum okkara.
Tá ið tú gevur einum medmenniskja av tínum, gevur tað hesum medmenniskja nakað, men eisini tær.
At geva gevur! Men tað er torført at geva tað, hjarta og hugur okkara holdsliga krevur sum egna ogn. Vit eru børn av okkara egnu tíð og liva tí soleiðis, sum vit gera, tí vit duga illa annað. Men Gud steig inn í henda heimin og broytti hann. Hann gav sín egna son, soleiðis at vit í honum eiga frið og hvíld.
Spurningurin ljóðar tí til tín, nú tú hevur fingið givið himmalin fyri nakað, ein annar gjørdi fyri teg:
- Hvat eigur tú at frásiga tær av tí, sum bindur teg til tíni holdsligu ynski í mun til Guds vilja?
- Hvussu kanst tú tilbiðja Gud í tí tú gert dagliga, og vera í áhaldandi samtalu við hann, sum gav tær seg sjálvan?
- Hvørji medmenniskju høvdu havt gagn av tínum ognum, og hvat av tí eigur tú at geva teimum?
Eitt lív, har tíð, ognir og førleikar verða givin Gudi til æru og medmenniskjum at gagni er tað, okkum tørvar at gera, um vit skulu finna frið og hvíld fyri sálum okkara.
At geva gevur! Samstundis sum heimssøgan hevur ført okkum higar viðvíkjandi materialismuni og egoismuni, har vit kortini kenna okkum ótrygg í ótta, hava fleiri upp ígjøgnum heimssøguna givið tíð, ognir og førleikar Gudi til æru og medmenniskjum at gagni. Tey funnu frið, hvíld og gleði. At geva kann eisini geva tær júst hetta.
Dáma og skriva eina viðmerking
Um tú helt hetta vera gagnligt, hevði tað glett meg, um tú trýsti á Dáma niðanfyri og møguliga eisini skrivaði eina viðmerking í rútin niðanfyri, har tað stendur Svara.


text:
Árligi kvæðadagurin hjá skúlanum verður í Mentanarhúsinum. Fuglafjarðar skúli og kvøldskúlin hava gjørt eitt samstarv og fingið Jónleif Johannesen at leggja okkum lag á kvøðingina. Nærri kunning um dagin sæst her:kvadagur-2020
- Jólaroynd 1. – 4. desember
- Kunning um jólahald
- 4.b og 5. fl. til framførslu hjá “Tónleikakuffertinum”
- Úrslit frá skúlastýrisvalinum 2020
- Broyting: Skúlastýrisvalið 10. november 2020
- Matpakkin.fo er latin uppaftur
- Lektiukafé
- Val av foreldraumboðum í skúlastýrið
- Uppstillingarfundur
- Vallistin til skúlastýrisvalið 2020
- Fuglafjarðar kvøldskúli
- Føroyar lesa
- Skúlastýrisval november 2020
- Berlys sett sum varaskúlastjóri
- Landsroyndir 22.-24. septembur
- Myndir frá rennidegnum
- Skúla- og bókasavnsbøkur
- Rennidagur 3. sept. 2020
- Lærari til Fuglafjarðar skúla
- 1. flokkur 2020-2021
- NÝGGJ DAGFØRING: Skúlabyrjan 2020-2021
- Seinasti skúladagur 19. juni 2020
- Myndir frá próvhandan 18. juni 2020
- Sangleikurin “Mamma Mia”
- Innlating av læntum bókum og tilfari


text:
Eitt av mest eyðsýndu tónleikanøvnum á føroyska pallinum fyri nøkrum árum síðan, Guðrun & Bartal eru komin afturíaftur. Ein nýggj EP er á veg, og til ber at smakka tann nýggja tónleikin saman við bestubitum av fyrru útgávuni, tá ið tey fara á pall á Reinsarínum.
Konsertin á Reinsarínum verður hósdagin 17. august kl. 20. Hetta er fyrstu ferð tey spæla konsert við bólki, síðan tey góvu sína fyrstu útgávu Vónin er út í 2014.
Tey fara at spæla helmingin av hesi útgávuni, umframt okkurt av nýggju EP-ini, ið tey eru í holt við at leggja seinastu hond á saman við Sakarisi Emil Joensen.
Tey, ið manna bólkin hetta kvøldið, eru Guðrun Pætursdóttir Háberg, sum syngur, Bartal Augustinussen, sum spælir gittara, Torleik Mortensen, sum spælir bass, Mattias Kapnas, sum spælir tangentar og Hjørtur Háberg, sum spælir á trummur.


text:
Judy Garland
Judy Garland (fødd sum Frances Ethel Gumm 10. juni 1922, deyð 22. juni 1969) var ein amerikonsk sjónleikarinna og songkvinna.[1]
Judy Garland blev fødd í Grand Rapids í Minnesota og fekk kelinavnið: "Tann lítli fuglurin við tí stóru røddini". Hon varð uppkallað eftir pápa sínum, Francis "Frank" Gumm og mammu síni Ethel Milne.
Best kendi sangurin ið hon sang var "Over the Rainbow" frá musicalfilminum The Wizard of Oz, sum varð frumsýndur í 1939. Seinni var hon við í filmunum Mød mig i St. Louis, Easter Parade og En stjerne fødes.
Hon var gift fimm ferðir: við David Rose (1941-1944), Vincente Minnelli (1945-1951), sum hon fekk Liza Minnelli við, Sidney Luft (1952-1965), sum hon fekk Lorna Luft og Joey Luft við, Mark Herron (1965-1969) og til seinast við Mickey Deans (1969 til deyða hennara).
Tíðliga í 1969 var heilsan hjá Garlands blivin verri, og seinasta konsert framførslan hjá henni var í mars 1969 í Keypmannahavn. Hon doyði sama ár 47 ára gomul av einari yvirdosis av barbituratum (soviheilivági).


text:
LISTAMÁL - Tekstir úr tíggjunum um list og mentan
LISTAMÁL er eitt úrval av greinum hjá Kinnu Poulsen, sum fevnir um viðtal við listafólk, ummæli og tíðargreinar, umframt hópin av myndum, sum spegla okkara mentan og list seinastu árini.
Les brellbita her
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.
Ummæli
Ein óræddur ummælari við síni heilt egnu rødd
"Listamál" eftir Kinnu Poulsen er eitt vakurt og bersøgið úrval av tekstum um list og mentan.
Tá ið eg fekk greinasavnið "Listamál" eftir Kinnu Poulsen upp í hendurnar, undraðist eg ikki sørt. Eg visti, at Kinna var á veg við einum savni av ummælum, men eg visti ikki, hvat ið eg hevði væntað mær. Í hvussu er ikki ta bók, sum eg nú sat við.
Bókin er í stórum broti, eitt vet lægri enn A-4 og eitt vet breiðari. "Listamál" er ikki innbundin, men prentað á so tjúkt, hálvblankt pappír og við so stívari kápu, at tað næstan tykist so. Perman er ein framúr fotomynd hjá Ásmundi Poulsen, pápa Kinnu, har vit úr erva síggja fýra sjómenn standa við flekingarborð á skipsdekki umgirdir af fiski. Bakperman er somuleiðis eitt flott bílæt frá eini mótasýning hjá Barbaru í Gongini. Hetta bílætið er tikið av tí professionella danska mótafotografinum Michael Maximilian Hermansen. Her er skilliga einki spart, og mín fyrsti tanki var, at "Listamál" var ein coffee table book. Í næstu løtu setti eg mær spurningin: Hvør í víðastu verð gevur eitt savn av ummælum út sum coffee table book? Ein tílík bók er illa nokk ætlað at lesa, men heldur at liggja á einum sofaborði, soleiðis at tú kanst stytta tær stundir at blaða í henni. Var útgávan hjá Kinnu Poulsen og forlagnum Sprotanum ein miseydnað roynd at lyfta eitt savn av greinum upp í hæddir, har tað ikki hoyrir heima? Hetta vóru mínir fyrstu tankar.
Tá ið eg síðani blaðaði í bókini gjørdist tað beinanvegin greitt, at eg var á skeivari leið við míni hugsan. At ummælini vóru sett inn í ein so vakran karm, var ikki bara fyri at gera nógv av, fyri at gera seg upp. Oman fyri ein helvt av ummælunum eru av list, og tá ger tað fittan mun, at tú hevur góðar endurgávur av myndum. Tað veitir lesaranum ein heilt øðrvísi møguleika at fylgja tankarøðini hjá ummælaranum. Tá ið eg síðani fór at lesa ummælini, gjørdist tað mær greitt, at hetta als ikki var nøkur coffee table book, men ein útgáva av ummælum og samrøðum, har tann skrivandi við heilum huga sigur frá tí, hon ber fyri brósti. Aftrat hesum hevur bókmentafrøðingurin Bergur Djurhuus Hansen skrivað ein áhugaverdan inngang við heitinum "Um kritikk, ummæli og Kinnu Poulsen". Her roynir Bergur at taka dagar ímillum ummæli og kritkk, og at lýsa leiklutin hjá Kinnu í føroyska listaheiminum. Hetta má sigast at eydnast bara væl.
Í 2013 gav Kinna Poulsen út bók við fotomyndum hjá pápanum, og eg roknaði tí bara við, at tað var í sambandi við hesa bók, at bílætið av skipsdekkinum var á permuni. Tað er kortini eingin fotobók hjá Ásmundi Poulsen at finna í innihaldsyvirlitinum, og í navnaskránni aftast er heldur eingin Ásmundur nevndur. Tá ið eg afturfyri las tað fyrstu greinina í savninum, "Vit byggja Føroyar á aldum", gjørdist tað greitt, hví ein mynd frá fiskivinnuni prýddi eina bók, sum í høvuðsheitum snýr seg um list. Her verður bílætið hjá Ásmundi eisini endurgivið í lítlum broti.
Kinna fortelur, at hon eftir at vera komin heim aftur eftir loknan lesnað, einaferð er í veitslulagi við nøkrum sjómonnum, sum ikki halda nógv um tinglimirnar, ið teir vilja verða við eru teir beru lærarar og pedagogar. At tað valla er nakar har, sum hevur pissað í saltan sjógv ella kennir veruleikan, sum hann er. Kinna roynira at mótmæla, men verður kveistrað til viks við orðunum: "Hvat veitst tú? Arbeiðir tú kanska í vinnuni?" Dagin eftir hugsar hon, hvussu stóran leiklut sjólívið kortini hevur í føroyskari list, og at virðingin fyri fiskimanninum er stór, men at tað eisini er brúk fyri øðrum enn sjómanninum í føroyska samfelagnum. At tað eisini er brúk fyri lærarum, pedagogum, skrivstovufólki og mongum øðrum. Hendan greinin kann tí lesast sum ein leiðregla og lýsing av høvundans fatan, at tað er brúk fyri einum fjølbroyttum samfelag. Tað eintáttaða er dráp fyri einhvørja tjóð.
Sum nevnt snýr ein helvt av greinunum seg um myndlist, ímeðan hin helvtin er hampiliga javnbýtt ímillum bókmentir, tónleik og sjónleik. Aftrat hesum eru nakrar stakar greinir um klædnalist, sólarmyrking og tann ófriðarliga heim, vit liva í. Fleiri av greinunum eru somuleiðis livandi og upplýsandi samrøður við listafólk, eitt nú Anniku Hoydal, Sunnleif Rasmussen og Olaf Johannesen.
Kinna Poulsen er órødd og bersøgin í sínum metingum av t.d. Ólavsøkuframsýningunum, og tað er heilt greitt, at hon ikki tosar upp í lag við fólk. Metir hon, at nakað er í veikara lagi ella kanska bart út vánaligt, so skrivar hon tað. Hetta hevur javnan gjørt, at Kinna er komin í hornatøkur við listafólk (Per Arnoldi), við listaummælarar (Mikael Wivel), og við umboð fyri fyri tær almennu Føroyar á listaøkinum. Greinir av hesum slagnum eru ikki tiknar við í úrvalið, men um somu tíð verður tað fleiri ferðir víst á, hvussu vit í Føroyum áttu at gjørt meira burtur úr at fáa okkara list út í heim. Hon vísir á, at hvørki fiski- ella alivinnan í nakran serligan mun stuðla føroyskari list, og hon tekur Ísland fram sum dømi um eitt land, ið ger nógv fyri at fremja kunnleikan um íslendska list í umheiminum. Eitt nú luttaka íslendingar á tí árligu Venesia Biennalini, ímeðan Føroyar ongantíð hava gjørt tað. Tað er sostatt stórur munur á, hvussu íslendingar virða list, í mun til hvussu fatanin er í Føroyum.
Ein áhugaverd grein er um patos í føroyskari list, har pástandurin hjá høvundanum er, at stórur partur av føroyskari list líka síðani kvæðini brúkar patos, brúkar veldugar kenslur. At hetta viðhvørt hevur við sær, at ummælarar í Danmark, har patos ikki er serliga væl dámt, hava ilt við at fangað føroyska list. Teir hava tí hug at skíra føroysk listaverk melodramatisk. Í hesum sambandinum komi eg at hugsa um William Heinesen, sum í 1966 í samrøðu við danska blaðið Jyllands-Posten segði: "Men modsætningerne kan virke stærkere på Færøerne, fordidette ørige er gået fra middelalderen direkte over i den modernetid uden nogen overgang. Middelalderen på Færøerne sluttede i 1856, da monopolhandelen ophævedes. Det gav skarpere kontraster i åndelig henseende, også religiøse. Det barbariskeelement var fremtrædende, og det betyder, at folk heroppe vakler mellem konservatisme og radikalisme uden mellemtoner. Det er typisk for Færøerne idag".Spurningurin er, um ikki hugleiðingin hjá Williami Heinesen hevur í sær hevur einafrágreiðing uppá, at vit í Føroyum tvíhalda um patos, ímeðan flestu av grannalondum okkara hava flutt seg aðrar vegir?
Samanumtikið er "Listamál" eitt áhugavert greinasavn og als eingin coffee table book, men ein bók har tann serstaka røddin hjá Kinnu Poulsen, ið ikki fírir fyri at brúka talumál, merkist á hvørjari síðu. Høvundur og forlag hava spílað seg út at gera eitt savn av greinum og samrøðum, ið er so átuligt sum næstan til ber.
Kinna Poulsen: Listamál. Tekstir úr tíggjunum um list og mentan. Sprotin 2017. 208 bls.


text:
Jarnmenn í Keypmannahavn
Ólavur Enni Elisson luttók í gjár, samman við systkinabarninum Inga B. Poulsen í IRONMAN Copenhagen.
IRONMAN Copenhagen er ein altjóða triatlon stevna í Ironman - teininum, sum í alt er 226 kilometrar. 3,8 km svimjing, 180 km á súklu og so eitt heilt maraton, sum er 42,2 km.
Luttakaratalið hevur tey síðstu árini ligið millum hálvtriðja- og trý túsund.
Tað krevur treysti at vera við í slíkari kapping. Nærum fjóðri hvør luttakari hevur verið ov bjartskygdur og klárar ikki at fullføra teinin, meðan vinnararnir tey síðstu árini hava brúkt góðar átta tímar um teinin.
Ingi kom á mál við tíðini 11: 25 og tíðin hjá Ólavi Enni var 12:19
Á appini Ironman Tracker skrivar Ólavur Enni millum annað: "Jeg dedikerer dagens race til min far Elis Poulsen der gik bort d. 22.07"


text:
Nýggjastu útgávur
Forritarin Linda Luikas hevur skrivað eina røð av barnabókum um smágentuna Ruby, sum fer á ævintýrferð í gandakendu tøknini.
At skilja tøknina ígjøgnum spæl, hugflog og skapandi menning er grundarsteinurin í bókunum hjá Lindu. Hey Ruby er fyrsta bók í røðíni, og hóast…
Myndlist til øllAvritabók
Hetta er ein avritabók.
Tilfarið er hugsað sum ískoytistilfar til einstaka næmingin, men uppgávurnar kunnu lættliga verða nýttar sum upprit til undirvísingina ella sum beinleiðis partur av arbeiðinum í myndlist.
Tilfarið kann eisini stuðla…
Myndlistabókin er ætlað sum íblástur til lærarar, sum undirvísa í myndlist í miðdeild. Bókin inniheldur ymisk hugskot til undirvísing í myndlist í miðdeildini, hóast nøkur av hugskotunum kunnu nýtast til eldri flokkar, og onnur kunnu nýtast í yngru flokkunum.
Bókin…
Rokning 6a - GrundbókStøddfrøði til fólkaskúlan
Rokning 6a er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 6 eru:
- Grundbók a, b …
Rokning 6b - GrundbókStøddfrøði til fólkaskúlan
Rokning 6b er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 6 eru:
- Grundbók a, b …
Tú ert hetja mín!Hvussu børn kunnu berjast ímóti covid-19
Málbólkur: børn 6-11 ár
“Tú ert hetja mín” er ein søga fyri børn í øllum heiminum, sum eru ávirkað av COVID-19 farsóttini.
Foreldur, umsorganarfólk ella lærarar eiga at lesa bókina “Tú ert hetja mín” saman við barninum ella einum
bólki av børnum. Mælt…
Sýni & Dýpi 3 er triðja sBókaheild av trimum til lærugreinina føroyskt á miðnámi og er ætlað 3. ári í 3 ára A-stigi. Sýni og Dýpi 3 er upprunaliga givin út sum sBók, og alt, sum er í sBókini, er ikki við í pappírsútgávuni.
Bókin er í tveimum pørtum. Í fyrra…
Føroysk mállæra 2Grunddrøg í føroyskari syntaks
Hetta.er annað bind í røðini Føroysk mállæra.
Syntaks er læran um reglurnar fyri, hvussu orð verða sett saman til setningar og tann bygnað, setningarnir hava, og er eisini um orðaraðið í setningunum.
Bókin tekur fram…
Finka - Ljóð- og mállæraFøroyskt til annan flokk
Ljóð- og mállærubók til útgávuna "Finka - føroyskt til annan flokk".
Ljóð- og mállæran arbeiðir eisini saman við lesibókini, men hevur ikki tilvísingar til lesibókina. Í ljóð- og mállærubókini eru ljóð- og mállæruuppgávur.
…
Finka - Arbeiðsbók 2Føroyskt til annan flokk
Arbeiðsbók til útgávuna "Finka - føroyskt til annan flokk".
Arbeiðisbøkurnar arbeiða tætt saman við lesibókini, tilvísingar til lesibókina eru á hvørjari síðu. Í arbeiðsbókunum eru mállæru-, rættskrivingar- og lesifatanaruppgávur.
Finka - Arbeiðsbók 1Føroyskt til annan flokk
Arbeiðsbók til útgávuna "Finka - føroyskt til annan flokk".
Arbeiðisbøkurnar arbeiða tætt saman við lesibókini, tilvísingar til lesibókina eru á hvørjari síðu. Í arbeiðsbókunum eru mállæru-, rættskrivingar- og lesifatanaruppgávur.
…
Finka - LæraravegleiðingFøroyskt til annan flokk
Læraravegleiðing til útgávuna "Finka - føroyskt til annan flokk".
Finka - NæmingabókFøroyskt til annan flokk
Finka er móðurmálstilfar til annan flokk. Høvuðseyðkenni við Finku er, at arbeitt verður miðvíst og tilvitað við lesisnildum -…
Norðtalgild útgáva
Norð er ein samvirkin bók.
Frásøgan handlar um veðurlagsavbjóðingar í framtíðini og ta felags norðurlendsku søguna, sum er bundin saman við mentan og máli.
14 ára gamla Norð fer at leita eftir mammuni, sum er horvin. Á vegnum hittir hon tríggjar lívsklókar…
“Samfelagið - eg og vit øll” er næmingabók í Samfelagsfrøði í 9. flokki.
Samfelagið – og vit er býtt upp í 5 partar. Bókin fevnir um hesi evni:
- Mentan og tilflyting
- Kærleiki og kynslív
- Mannarættindi og hugsjónir
- Búskapur – meiri…
Føroysk mállæra 1Kyn, orðmyndan og bending
Føroysk mállæra 1 viðger kyn í føroyskum, og tað verður víst, at kyn er reglustýrt. Reglurnar eru eftir merking og eftir formi.
Annar partur viðger orðmyndan. Har verður í høvuðsheitinum hugt at samansetingum og avleiðslum, og hetta er fyrsta ferðin, at hesi evnini…
Rokning 5b - JavnbókStøddfrøði til fólkaskúlan
Rokning 5b er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 5 eru:
- Grundbók a, b …
Rokning 5b - LærarabókStøddfrøði til fólkaskúlan
Rokning 5b er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 5 eru:
- Grundbók a, b …
Sálarfrøði - pBókLýsing av grundleggjandi leiðum og ástøði í sálarfrøði
Sálarfrøði - Lýsing av grundleggjandi leiðum og ástøði í sálarfrøði lýsir sálarfrøði sum vísindaøki í høvuðsheitum. Talan er fyri ein part um eina søguliga gjøgnumgongd og eina allýsing av sálarfrøði sum vísindagrein. Eisini verður komið inn á vísindahugsan meiri alment og…
- 1


text:
MIKUDAGIN VARÐ HØVI AT HITTA LESTRARVEGLEIÐINGINA Mikudagin varð høvi at hitta lestrarvegleiðingina og fáa eitt um lívsleið, starvs- og útbú...2. des. 2020
Stuttsøgukapping á fjórða sinni Hóskvøldið 3. desember kl. 19:00 verður alment tiltak á bókasavninum á Glasi, har vinnararnir av stórari stu...1. des. 2020
Flokkarnir á 1. ári hava kappast um at gera bestu sáttmálar, sum skulu tryggja trivna og arbeiðslag í flokkunum. Um vinnandi uppskotið sigur...25. nov. 2020
MIKUDAGIN VARÐ HØVI AT HITTA LESTRARVEGLEIÐINGINA Mikudagin varð høvi at hitta lestrarvegleiðingina og fáa eitt um lívsleið, starvs- og útbúgvingar-møguleikar. He...Les meira
Stuttsøgukapping á fjórða sinni Hóskvøldið 3. desember kl. 19:00 verður...Les meira


text:
Sumbiar Ítróttarfelag. Í 2005 fóru Vágs Bóltfelag og Sumbiar Ítróttarfelag undir at skipa samstarv um fótbóltin í økinum. Síðan hetta hevur fótbólturin verið skipaður undir navninum VB/Sumba. Seinastu árini hevur VB/Sumba eisini samstarva við TB um ungdómsfótbóltin í oynni. Felagsliðið, sum í komandi kappingarári kappast í Vodafon-deildini, hevur fingið nýtt navn og búmerki. Tað er nakað síðan, at tað kom fram, at liðið skuldi eita FC Suðuroy.
Les meira um feløgini á teirra heimasíðu, við at trýsta á búmerkið.


text:
Caymanoyggjar
Caymanoyggjar er eitt bretskt oyggjaland í Vesturkaribiska Havinum. Oyggjabólkurin fevnir um oyggjarnar Grand Cayman, Cayman Brac og Little Cayman. Oyggjarnar liggja sunnanfyri Kuba og í ein landnyrðing av Jamaika. Caymanoyggjar eru partur av Stóru Antilluoyggjunum og av Vestaru Karibisku Oyggjunum. Oyggjarnar hava altjóða frálandavinnu. Fólkatalið á Caymanoyggjunum er umleið 55.000. Høvuðsstaðurin eitur George Town, har búðu 27.704 fólk í 2010.
SøgaRætta
Oyggjarnar verða fyrstu ferð nevndar 10. mai 1503 á fjórðu ferðini hjá Christopher Columbus til Nýggja Heimin. Hann nevndi oyggjarnar Las Tortugas eftir teimum nógvu skjaldbøkunum, ið hann sá har. Tann fyrsti onglendarin, sum man veit um, ið vitjaði oyggjarnar, var Sir Francis Drake í 1586. Hann nevndi oyggjarnar Cayman eftir caiman, sum er eitt Neo-Taino orð fyri "alligator". Oyggjarnar vóru stórt sæð óbygdar til 17. øld.
ÍtrótturRætta
Cayman Islands luttaka í Oyggjaleikum eins og Føroyar, tær gjørdust limur í 1999 og hava luttikið síðan. Cayman Islands gjørdust nummar 6 á Oyggjaleikum 1999.


text:
Hugsar tú um, hvussu tú tosar um kvinnur? Orðini tú brúkar, mátin tú sigur tað, tú sigur? Hvussu tosar tú við kvinnur? Samfelagsliga hava vit ein risastóran trupulleika, nevniliga hvussu vit viðfara kvinnur í dagligari talu. Tað er tá tú sigur “góða” við eina kvinnu, sum er til arbeiðis, tað er tá Heðin Mortensen, tá hann tapir politiska spælið, kallar kvinnurnar sum vunnu fyri “damur”, tað er tá vit til FMA síðsta vikuskifti hoyrdu um ársins sangara og ársins... songkvinnu?
Har er væntandi virðing fyri teimum avrikum, kvinnur gera í dagligdegnum, og vit við at siga “songkvinna” heldur enn sangari taka teirra professionalitet frá teimum. Tí tað at vera sangari er eitt starv, ein professión, og tað er nakað, sum skal virðismetast – tað er ikki rættvíst at siga, at bara menn kunnu vera tað, og kvinnur eru bara songkvinnur. Ja, hvussu hevði verið, um vit kallaðu tað songmenn? (Og so skulu vit sjálvandi eisini hyggja burtur frá, at ein songkvinna ljóðar sum ein prostituerað, so er tað sagt).
Tað kemur alt ov ofta fyri, at diskursurin viðvíkjandi kvinnum, verður niðrandi. Ikki tilvitað sjálvandi, tey flestu halda jú yvirhøvur ikki, at arbeiðið, kvinnur gera, hevur minni virði enn tað, menn gera; men venda vit rolluni, verður tað av onkrari orsøk púra absurt. Ja, tí tað eitur ikki songmaður, og hevði Heðin Mortensen mist borgarstjórasessin til ein mann og býráðssamgonguna til ein meiriluta av monnum, so hevði hann neyvan kallað teir piltar, ella ja... Vit hava yvirhøvur einki orð á føroyskum, sum svarar til “dama” í hasum høpinum. Og hví ikki tað?
Tað er ikki niðrandi at vera maður. Tað, sum er størsti trupulleikin við einum manni, er ikki hansara kyn, og tí grunda vit ikki skeldsorð á tað, men heldur á hansara vantandi førleikar. Tað hendir ikki, at vit seta spurnartekin við førleikarnar hjá einum manni, tá hann fær ein topsess ella verður valdur inn í løgtingið, tí hann er ongantíð umtalaður sum ein pápi ella ein piltur, og hann verður ongantíð nevndur maktsjúkur, og ongin sigur, at hann bara hevur moggað seg upp á toppin.
Vit mugu viðurkenna, hvat hendir, tá okkara sosiali diskursur gerst sexistiskur, og hvussu nógv tað ávirkar okkum, tá okkara dagliga samtala útilukkar annað kynið. Og hvussu hevði tað verið, um vit kallaðu øll, sum sótu á tingi fyri løgtingskvinnur? Høvdu menninir bara tikið tað til sín og góðtikið, at soleiðis er tað altso bara, tí soleiðis hevur tað altíð verið? Nei.
Tað er ikki tí, vit ikki vita, at tað ber til at broyta, til dømis fóru vit frá sjúkrasystur til sjúkrarøktarfrøðing, tí mannfólk eru ikki sjúkrasystrar. Og at vit í dag ikki siga lærarinna, vit siga lærari, tí tað er tað sama starvið, tú gert, hvørt tú ert maður ella kvinna. So nær koma vit til tað punktið, har vit automatiskt siga løgtingskvinna, og ársins kvinnuligi sangari, tí kvinnur kunnu vera líka professionellar sum menn?
Lurta eftir tí, fólk siga rundan um teg, í útvarpinum, í sjónvarpinum - og hoyr, hvat tey veruliga siga. Hoyr hvat innihald liggur í teimum orðunum, tey brúka – og hugsa um, hvat tú vilt gera við tað. Hevði tú sagt tað sama? Hví?
Tað er so týdningarmikið, at vit minnast til at seta spurnartekin við málið, tí málið er grundarsteinurin í øllum okkara normum, og er málið skeiklað, so verða vit tað eisini.


text:
Framløga um granskingarverkætlan innan barnakrabba
Eg skal í dag greiða tykkum frá granskingarverkætlanini, sum vit eru sera stolt av at hava fingið stuðul frá Krabbameinsfelagnum og Rynkeby grunninum til at fara í gongd við. Verkætlanin snýr seg um krabbamein í Føroyum, bæði á yvirskipaða økinum, og á serstaka økinum barnakrabbi.
Sjálv eiti eg Marin Strøm, eri lektari í heilsuvísindi á fróðskaparsetrinum, og vit sum, hava útarbeitt hesa granskingarverkætlan, eru eitt toymi, sum hava nokk so ymiskar royndir, og eg skal vera skjót at siga, at eg eri ikki serfrøðingur innan barnakrabba – men mín ekspertisa er innan júst tey sløg av kanningum og analysum vit fara at arbeiða við í verkætlanini, tað sum á fakmáli eitur epidemiologiskar kanningar. Í toyminum eru umframt eg sjálv, eisini Maria Skaalum Petersen, ið hevur arbeitt nógv innan eitt nú genetikk, Bjarni á Steig, ið er yvirlækni á LS, og hevur holla vitan innan hetta økið, Sæunn Hansen, sum í nógv ár hevur nágreiniliga skrásett allar tilburðir av krabbameini í Føroyum, og so eru eisini ílegusavnið og Deildin fyri arbeiðs og almannaheilsu, við Pál Weihe á odda, við í verkætlanini.
Fyri at taka tað yvirskipaða fyrst, og so koma aftur til barnakrabban – so er tað vit meina við hesum, at vit ynskja at fáa til vega vitan um títtleika av teimum ymisku sløgunum av krabbameini í Føroyum, prognosu, deyðiligheit, og eisini hvussu hetta hevur verið í Føroyum gjøgnum ta tíðina, ið vit hava hesar upplýsingar. Til hetta er krabbameinsskrásetingin hornasteinurin, og vit dúva her upp á tað stóra arbeiðið, sum er gjørt á LS fyri at fáa upplýsingar til vega um krabbamein heilt aftur til 1960. Ein stórur partur av arbeiðinum í hesari verkætlan verður at sita við hesari krabbameinsskránni, og journalir hjá sjúklingum, og arbeiða út frá hesum dátatilfari. So er haraftrat meiningin at fara inn á viðurskifti so sum aldur, bústað og líknandi viðurskifti, sosialar umstøður, og hvussu krabbamein tyrpist innan familjur.
Hóast vit hava nakað av vitan um krabbamein út frá hagtølum, so er henda vitan ikki í dag systematiserað á ein hátt so vit til dømis beinleiðis kunnu samanbera okkum við onnur samfeløg. Tað merkir, at vit vita ikki í øllum førum, hvørt tey somu viðurskifti viðvíkjandi krabba eru galdandi í Føroyum sum aðrastaðni.
Tá vit hava eina slíka yvirskipaða vitan um krabbameinsøkið í Føroyum, so er eisini greiðari at finna út av, hvørji øki kanska hava okkurt serstakt, ið tað júst her í Føroyum hevur stóran týdning at fara inn í. Soleiðis kunnu vit fáa vitan, bæði heilt yvirskipað, eina grundvitan um títtleika, gongdina yvir tíð, prognosa, og samband við viðurskifti so sum hvar fólk búgva, og um sjúka savnast í summum familjum.
Barnakrabbi
Barnakrabbi hevur eitt serligt fokus í verkætlanini, og tíbetur er barnakrabbi jú sjáldsamt – tað ger tað so eisini til eina avbjóðing tá vit vilja lýsa hetta økið í Føroyum, tí eisini á hesum økinum mangla vit bæði tí yvirskipaðu lýsingina av barnakrabba: hvussu er títtleikin, og er hann stabilur yvir tíð, ella hevur títtleikin broytt seg. Aftur her fara vit at hyggja at viðurskiftum, ið hava við sjúkuna at gera, krabbaslag, prognosu, viðgerð, hjásjúkur, og eisini hesi viðurskiftini, ið hava meir við teirra umstøður at gera, hvørjum øki tey búgva, sosialar umstøður, og hvussu sjúkurnar savnast í familjum.
Akkurát tá tað kemur til barnakrabba, so krevur henda granskingarverkætlanin eitt stórt grundarbeiði, sum í løtuni verður gjørt á LS. Hetta kemst av, at tey børn, sum koma inn og har tað er mistanki er um krabbi, verða førd til Danmarkar á ríkissjúkrahúsið at kanna nærri, og til diagnostisering og viðgerð. Allar upplýsingar um hesi børnini er nú fingin heim til Føroyar, og tað er ein stór uppgáva at fáa alt hetta við í føroysku krabbameinsskrásetingina. Hetta er nakað, ið tey nú, Bjarni og Sæunn, gera av sínum eintingum, fyri at tað kann farast víðari við hesum dáta.
Um eg líka skal knýta eina viðmerking til, hvat mín vinkul inn í hesa gransking er, so havi eg síðan eg varð liðug sum kandidat í fólkaheilsufrøði í 2005 arbeitt við gransking innan barnakonur og heilsu og menning hjá børnum, og fokus hevur verið á tann týdning sum ávirkanir í móðurlívi hava á heilsuna hjá børnunum seinni í lívinum. Sum partur av hesum arbeiði kom eg við í fleiri altjóða netverk, millum annað International Childhood Cancer Cohort Consortium, ið stendur fyri at sameina datatilfar frá kohortum um allan heim, og gjøgnum skipaðar analysur at finna fram úrslit innan barnakrabba – og her var eg við í einari kanning, har data frá burðarkohortum úr Danmark, Norra, Ísrael, Onglandi, USA og Australia kundu stuðla undir tí, sum eisini fyrr hevur verið mistanki um: at barnakrabbi kemur oftari fyri millum børn við høgari burðarvekt.
Hesum fara vit at hyggja at í Føroyum – og eg skal koma aftur til, hví hetta er áhugavert júst í Føroyum
Tað sum man heldur liggja aftanfyri eitt sovorðið samband er, at tað er eitt skjótari vakstrarlag, sum bæði ger, at summi børn viga meir enn onnur við føðing, og at tey so eisini eru í hægri vanda fyri barnakrabba, serliga leukæmi. Tað sum verður hildið at vera mekanisman aftan fyri hetta, er at tað antin er ein øktur vandi fyri mutatiónum í stamcellum, ið kemst av at tey størru børnini hava eitt hægri tal av stamcellum, ella at tað er tengt at vakstrarhormonum, ið kann liggja á einum hægri støði hjá børnum við skjótum vakstrarlagi.
Í Føroyum verða nøkur av heimsins tyngstu børnum fødd – vit liggja í toppinum tá tað kemur til burðarvekt – og hetta hevur verið sett í samband við, at føroysku kvinnurnar ganga longri við børnunum, møguliga orsaka av serliga omega-3 fitisýrunum, ið vit ma. fáa úr fiski – og í flestu førum vil man siga, at tað at børnini eru stór er gott. Men hvussu sær tað so út í Føroyum viðvíkjandi einum sambandi millum barnakrabba og burðar vekt, tað vilja vit gjarna finna út av, um vit so her finna tað sama sum tey hava funnið aðra staðni.
Kanningar hava bent á, at tað at eta fisk ger, at kvinnur ganga longur við børnunum, og her er tað ma. ábendingar úr Føroyum sum liggja aftanfyri. Also at man heldur, at tað er tann longra viðgongutíðin, sum ger at føroysk børn viga meir við føðing – og also ikki at tey bara vaksa skjótari upp á tað somu tíðina – hetta skjótara vakstrarlagi, sum hevur verið sett í samband við hægri vanda fyri leukæmi.
Og tá man tekur alt hetta við inn í líkningina, um tað nú man vera ein longur viðgongutíð, sum ger seg galdandi í Føroyum, so er ongin grund til at halda, at okkara børn her, hóast tey hava hægri burðarvekt enn aðrastaðni, eru í hægri vanda fyri barnakrabba. Hetta kundu vit hugsað okkum at farið djúpri inn í og fingið kannað.
Genetikk
Sum eg segði, so hava vit sett út í kortum at kanna hvussu krabbasjúkur tyrpast í familjum, also hvussu tær savnast í summum familjum, og ikki í øðrum. Gransking aðra staðni í heiminum hevur víst summi sløg av krabba kunnu hava ein genetiskan komponent – og eisini her í Føroyum eru faktiskt verkætlanir í gongd, eitt nú um bróstkrabba. Júst í hesum sambandi eru Føroyar jú nokk so einstakar, og tað er møguligt, at tað verður farið víðari við at gera genetiskar kanningar í so fall, at tað verða ábendingar um at arvaligheit hevur ein leiklut í summum av teimum krabbasløgunum vit fara at hyggja at. Men í fyrstu atløgu er tað ikki høvuðsendamálið.
Endamálið
Fyri at taka samanum, so er endamálið við hesari granskingar verkætlan er at fáa eitt grundarlag í Føroyum, eina grundarvitan, ið vit mangla í dag. Men eisini, so er ynskið altíð fyrst og fremst, at slík gransking kann geva nakað aftur til praksis, til tey fólk, ið verða rakt av sjúku, tey sum skulu standa fyri viðgerðini av teimum og til fólkið sum heild. Og har vænta vit, at okkara úrslit kunnu geva eitt grundarlag, ið vit inn til nú hava manglað í Føroyum, og á serstøkum økjum eisini meir nágreiniliga vitan, ið kann brúkast bæði tá ið tað snýr seg um viðgerð og heilsufremjan.
Umframt Rynkebygrunninum, so hava vit fingið stuðul frá Sjúkrakassagrunninum, og Krabbameinsfelagnum, og tilsamans er tað nú so mikið væl fíggjað, at vit kunnu fara at søkja eftir einum fólki, ið skal arbeiða við hesum burtur av, í einari phd-verkætlan. Og um nøkur ár, tá fer tann persónurin at kunna standa her og fortelja, hvat úrslitini vóru, og hvørjir nýggir spennandi spurningar eru komnir fram – tí tað er jú so, at tá man byrjar at kanna eitt øki, so kemur man sum oftast fram til fleiri nýggjar spurningar, enn man hevur funnið svar, og tað vænta vit eisini fer at vera støðan í hesum føri.
Marin Strøm, lektari í Heilsuvísindum, MSc, Phd


text:
Í dag er Karavella Marionett-Teatur komi upp at standa á nýggjum stað, har sum vit skullu spæla um stutta tíð – á gamla Náttúrugripasavninum á Debesartrøð! Her er ein filmur, ella rættari ein myndarøð um uppsetingina. Filmgóðskan er ikki so fantastisk, men vónandi fái eg stundir at gera hann betur… les meira…. →
3. skrímslablogga er farin í luftina á Kabloggen. Í dag eigur føroyski parturin av trio’ini tørn Her er mín skrímslablogga: Et monsters anatomi Jeg må, som Áslaug, indrømme, at mine bloginnlægg heller ikke bliver på svensk, men på mit ”fadersmål”, dansk. Det er nok trods alt bedre for svenske… les meira…. →
Hvønn morgun koyra Sirius og eg Felisiu í skúla á Velbastað, – í landsins besta skúla: Frískúlin í Havn. Aftaná fara vit longur oman í bygdina og heinta leikstjóran: Hedvig Westerlund-Kapnas og taka hana við okkum til Havnar, har vit venja ein tímas tíð í LISA-húsinum. Venjingina restina av degnum… les meira…. →
Hvør ólukkan var tað, sum gav tíðini jetmotor?! Tað er longu 5. juni og hóast sólin skínur oman og niðan og termometrið sigur 20 stig í skugganum, so er neyðugt at arbeiða. 12. juni byrja venjingarnar og leikararnir eru bara næstan klárir……
Í einum marionettleikhúsið er ikki lætt, fyri ikki at siga ómøguligt at skifta búna, so systir noyðist at hava ein dupultgangara, tá hon spælir Vár. Soleiðis teknar Janus álvagentuna Her er mín inspiratión til hana. Andlitið hjá marionett-Vár. Eyguni eru tíverri ikki brún. Tá eg bílegði eygu, fekk eg ongi… les meira…. →
Tað fyrsta, sum skal gerast, tá ein marionett-leikur skal setast upp, er at fáa fatur á leikarum. Í Veiða vind spæla trý børn, ein álvagenta, ein dreki, ein ørn og ein bjørn. Í leikhópinum hjá Karavella Marionett-Teatri eru ongi børn, so tí noyðast vit at fáa fleiri leikarar upp í… les meira…. →
Karavella Marionett-Teatur leggur nú ferðaætlanir. Í síðstu viku fóru brøv út til allar skúlar og dagstovnar í landinum við faldara og plakat um leikin, og nú eru bíleggingarnar so smátt farnar at koma inn. 1. sýningin í leikferðini verður nú hósdagin í Dagstovninum í Løkjatúni, og væntandi fara skrímslini suðureftir… les meira…. →
Nú byrja almennu sýningarnar av “Skrímslunum”. Fyrsta sýningin verður mikudagin kl. 15 í Sjónleikarhúsinum, í Snikkarastovu, høli hjá Barnasjónleikaskúlanum í kjallaranum í Sjónleikarhúsinum. Longu tveir tímar seinni er næsta sýning. Sýningarskráin er soleiðis: Mikudag 25. juli kl. 15 og kl. 17 Hósdag 26. juli kl. 15 og kl. 17 Fríggjadag 26. juli kl.… les meira…. →


text:
Á náttúrubreytini verður dentur lagdur á náttúruvísindalig evni. Eisini verður dentur lagdur á almennandi evni so sum skapandi lærugreinir og mállærugreinir.Les mera Les mera
Á hugbreytini verður dentur lagdur á málslig og hugvísindalig evni. Eisini verður dentur lagdur á almennandi evni sum t.d. skapandi lærugreinir og náttúrulærugreinir.Les mera Les mera
Á FHS verður dentur lagdur á handilslig og samfelagslig evni, eitt nú roknskap og marknaðarføring og samfelagsfak. Eisini verður dentur lagdur á mál og kunningartøkni.Les mera Les mera
Á Búskaparbreytini verður serligur dentur lagdur á búskaparlig- og samfelagslig evni innan roknskap, marknaðarførslu og samfelagsbúskap. Eisini verður dentur lagdur á mál og altjóða viðurskifti.Les mera Les mera